Liettuan historia – Wikipedia\nLiettuan historian historiallisen ajan katsotaan alkavan vuonna 1009, kun Liettuan nimi mainittiin ensimmäisen kerran kirjallisissa lähteissä. Liettualaiset perustivat Liettuan kuningaskunnan 1200-luvulla. Myöhempi Liettuan suuriruhtinaskunta pysyi tiukasti riippumattomana muista valtakunnista ja oli yksi viimeisistä kristinuskoon kääntyneistä Euroopan maista. Puola-Liettuasta tuli 1400-luvulla Euroopan pinta-alaltaan suurikokoisin valtio. Kuitenkin Puolan jaoissa vuosina 1772, 1793 ja 1795 Puola-Liettua hajotettiin ja Liettua siirtyi osaksi Venäjän keisarikuntaa.\nLiettuan tasavalta julistautui 16. helmikuuta 1918 itsenäiseksi Venäjästä. Maa säilytti itsenäisyytensä toiseen maailmansotaan asti, jolloin Neuvostoliitto miehitti sen Molotov–Ribbentrop-sopimuksen etupiirijaon mukaisesti. Lyhyen Saksan miehityksen jälkeen Liettuasta tuli osa Neuvostoliittoa 50 vuodeksi. Liettua sai 1990-luvun alussa itsenäisyytensä takaisin Neuvostoliiton hajotessa. Vuodesta 2004 maa on ollut Euroopan unionin ja Naton jäsen.\n1.1 Balttilaiset heimot\n1.2 Valtakunnan synty\n2 Liettuan suuriruhtinaskunnan aika\n2.1 Kristinuskon saapuminen suurruhtinaskunnan länsiosiin\n3 Puola-Liettua (1569–1795)\n4 Venäjän keisarikunnan aika (1795–1914)\n4.1 Osaksi Venäjää\n4.2 Napoleonin invaasio\n4.4 Liettualaisten kansallinen herääminen\n5 Liettuan tasavalta (1918–1940)\n5.2 Riita Puolan kanssa\n5.3 Poliittista kädenvääntöä\n6 Toinen maailmansota (1939–1945)\n6.1 Ensimmäinen Neuvostoliiton miehitys\n6.3 Holokausti Liettuassa\n7 Neuvostotasavallan aika (1944–1990)\n7.1 Stalinin vainot ja vastarintaliike Neuvostoliitoa vastaan\n7.3 Pysähtyneisyyden aika\n7.5 Perestroika ja tasavallan uudelleensynty\n8 Liettuan tasavalta (1990–)\n8.1 Taistelu itsenäisyydestä (1990–1991)\n8.2 Uuden valtion rakentaminen\n8.5 Kansallisen valuutan luominen ja integroituminen länteen\nMannerjää suli nykyisen Liettuan alueelta joskus 18000–16000 eaa. Ensimmäiset ihmiset alkoivat asettautua nykyisen Liettuan alueelle noin 10000–9000 eaa. Veiksel-jääkauden päätyttyä. Pääelinkeinona oli metsästys ja kalastus. Metsästyksessä käytettiin puusta tehtyjä jousia; nuoliin ja keihäisiin kiinnitettiin piikivestä tehdyt kärjet. Piikiven avulla luusta työstettiin esimerkiksi veitsiä, ongenkoukkuja, neuloja. Leiripaikaksi valittiin mielellään korkeita joentörmiä tai järvenrantoja hyviltä piikivien esiintymisalueilta. Vilnan luoteispuolella sijaitsevassa Kernavėssa on arkeologisten tutkimusten mukaan asuttu jo noin 12 000 vuotta sitten. Arkeologi Marija Gimbutasin mukaanlähde? ihmiset saapuivat kahdesta eri suunnasta: Jyllannin niemimaalta ja nykyisestä Puolasta. Kahdesta eri suunnasta tulleet ihmiset toivat mukanaan kaksi eri kulttuuria, jotka näkyivät työkalujen erilaisuutena.\nKernavėn arkeologista aluetta Neris-joen äärellä. Alueella on asuttu jo noin 12 000 vuoden ajan.\n8000 eaa. ilmasto lämpeni, jolloin metsät alkoivat kasvaa voimakkaammin.lähde?\nNeljännen vuosituhannen puolivälin tienoilla eaa. alueen metsästäjät oppivat tekemään saviastioita. Koira oli ainoa kotieläin ja sitä käytettiin apuna metsästyksessä. Uusiksi ravinnonlähteiksi ihmisille tulivat marjat, sienet, pähkinät ja hedelmät ja villimehiläisen hunaja. Asutus muuttui pysyväluontoisemmaksi; samoilla paikoilla saatettiin pysyä useita vuosia tai jopa vuosisatoja. Asumista varten rakennettiin taloja. Metsästäjät käyttivät vaatetuksessaan villipetojen ja muiden eläinten hampaista tai meripihkasta tehtyjä koristeita. Meripihkasta tehdyt ihmis- tai eläinhahmot yleistyivät.\nKolmannen vuosituhannen lopulla eaa. nykyisen Liettuan alueelle saapui myös kohti länttä siirtyneitä, metsästyksellä ja kalastuksella eläneitä suomalais-ugrilaisia heimoja. Näistä osa jatkoi kauemmas. Kielitieteilijät olettavat, että näiltä heimoilta ovat peräisin joitain nykypäivään saakka säilyneitä jokien ja järvien nimiä kuten Jara, Kidė, Kivė, Ruja, Piladis ja Tilka. Ajan saatossa alueelle jääneet pienilukuiset tulokkaat sulautuivat muuhun väestöön.[LT-History 1]\nMaanviljelyyn soveltuvat työkalut saapuivat kuitenkin vasta 3000 eaa. Tuolloin myös käsityö ja kauppa alkoivat kehittyä. Protoindoeurooppalaiset saapuivat Liettuan alueelle noin 2500 eaa. ja balttien kieliryhmä muodostui 2000 eaa.lähde?\nBalttilaiset heimot[muokkaa | muokkaa wikitekstiä]\nLiettualaiset olivat alun perin yksi balttien heimoista, johon kuuluivat myös esimerkiksi latvialaiset ja preussilaiset. Balttilaiset heimot eivät olleet koskaan Rooman valtakunnan alaisuudessa, sen sijaan molemmin puolin olivat hyvät kauppasuhteet (muun muassa meripihkakauppa). Balttien heimon kansoista nykyään ovat enää olemassa liettualaiset ja latvialaiset.lähde?\nEnsimmäinen maininta Liettuasta (Litua) on vuodelta 1009 Quedlinburgin luostarin aikakirjoissa.\nBalttien heimot 1200-luvulla\nLiettuan alueen asukkaat maksoivat veroa 1000-luvulla Kiovan Venäjälle. 1100-luvulla liettualaiset ryöstelivät naapurialueita. Ryöstely ja sotilaallinen toiminta käynnistivät valtataistelun liettualaisten kesken, jota pidetään lähtölaukauksena Liettuan suuriruhtinaskunnan synnylle.lähde?\nLiettuan suuriruhtinaskunnan aika[muokkaa | muokkaa wikitekstiä]\nPääartikkeli: Liettuan suuriruhtinaskunta\nLiettuan suuriruhtinaskunta 1400-luvulla\nKaksi saksalaista ritarikuntaa, Saksalainen ritarikunta ja Kalparitaristo valloittivat 1200-luvun alussa nykyisen Latvian ja Viron alueet ja osia nykyisestä Liettuasta. Vastauksena tähän balttiheimot yhdistyivät Mindaugasin johdolla ja löivät liiviläiset Šiauliaissa Saulen taistelussa vuonna 1236. Mindaugas allekirjoitti 1250 sopimuksen Saksalaisen ritarikunnan kanssa, ja Chełmnon piispa kastoi hänet vuonna 1251. 6. heinäkuuta 1253 Mindaugas kruunattiin Liettuan kuninkaaksi ja Liettuan kuningaskunta julistettiin perustetuksi. Mindaugasin veljenpoika Treniota kuitenkin murhasi setänsä, mikä aiheutti levottomuuksia ja kansan paluun pakanuuteen.lähde?\nVuonna 1316 Gediminas aloitti saksalaisten tuella maan uudelleenrakentamisen. Hän yhdisti veljensä Vytenisin kanssa liettualaiset uudelleen yhdeksi kansakunnaksi. Gediminas laajensi Liettuaa idässä haastaen tällä tavoin Kiovan Venäjään hyökänneet mongolit. Liittoumien ja valloitusten avulla liettualaiset laajensivat valtaansa Rutenian alueella. Kyseinen alue käsitti suuren osan nykyisestä Valko-Venäjästä ja Ukrainasta. Liettuan suuriruhtinaskunnan valta oli suurimmillaan: valta ulottui Itämereltä aina Mustallemerelle saakka.lähde?\nGediminasin saatua surmansa vallan peri hänen poikansa Algirdas. Algirdas lakkautti luostarit, kun taas hänen poikansa ja seuraajansa Jogaila teki salaisia sopimuksia Saksalaisen ritarikunnan kanssa. Jogailan setä Kęstutis otti hänet vangikseen, minkä seurauksena syttyi sisällissota. Kęstutis saatiin lopulta kiinni ja teloitettiin, mutta hänen poikansa Vytautas pääsi karkuun.lähde?\nKristinuskon saapuminen suurruhtinaskunnan länsiosiin[muokkaa | muokkaa wikitekstiä]\nPuolan hallitsija Jadwiga meni puolalaisten kehottamana naimisiin Jogailan kanssa. Pari meni naimisiin kolme päivää Jogailan ottaman kasteen jälkeen. Naimisiinmenon myötä Puolasta ja Liettuasta tulivat vahvat liittolaiset keskenään alituista Saksan keisarikunnan ja Moskovan ruhtinaskunnan uhkaa vastaan.lähde?\n2. helmikuuta 1386 Puolan parlamentti Sejm hyväksyi Jogailan Puolan kuninkaaksi. Katolinen kristinusko levisi Puolan liiton myötä entistä enemmän. Magdeburgin kaupunginoikeudet annettiin lukuisille liettualaisille kaupungeille, muun muassa Vilnalle, josta tuli Liettuan suuriruhtinaskunnan pääkaupunki vuonna 1322.selvennä\nLiettua peri antiikin kulttuuriperinnön noin tuhat vuotta muuta Eurooppaa myöhemmin, eikä se läpikäynyt muulle Euroopalle tyypillistä kristillistä kulturoitumisprosessia. Eurooppalainen kulttuuriselvennä kosketti aluksi vain pientä osaa kansasta, lähinnä ylintä aatelistoa. Se levisi äärimmäisen hitaasti talonpoikaisluokan keskuuteen, joka jatkoikin vanhojen pakanallisten perinteidensä vaalimista pitkään virallisen kristillistymisen jälkeen. Erityisesti Zemaitijassa vanhat palvontamuodot ja tavat säilyivät elinvoimaisina aatelistonkin keskuudessa. Arkeologit ovat löytäneet alueelta aina 1800-luvulle asti käytössä olleita pakanallisia palvontapaikkoja.\nMonet koulutetut liettualaiset kävivät 1500-luvulla opiskelemassa ulkomailla. Aiemmin pakanallisia liettualaisia ei Euroopan yliopistoihin oltu hyväksytty. Prahan yliopisto oli suosituimpien joukossa, kuten myös Krakovan, johon pääsi opiskelemaan vuosina 1410–1430 noin kolmekymmentä liettualaista. Liettualaisia opiskelijoita riitti myös muihin yliopistoihin, kuten Pariisiin, Bolognaan, Padoviaan, Leipzigin ja Wittenbergiin. Valtaosa 1400-luvulla yliopistoista valmistuneista liettualaisista palasi valmistumisensa jälkeen synnyinmaahansa työskentelemään diplomaatteina, pappeina tai muina valtiollisen elämän toimijoina, jotka nyt oli varustettu aimo annoksella yleiseurooppalaista tietotaitoa ja ymmärrystä ajan virtauksia. Tämän vaikutuksesta maassa vallitsi aktiviinen kulttuurielämä. Samaan aikaan italialaista arkkitehtuuria esiteltiin liettualaisissa kaupungeissa ja kirjallisuuden pääkielenä oli latina.\nRenessanssi pääsi Liettuassa kunnolla käyntiin niin kotoperäisten kuin muualtakin tulleiden humanistien aloitteesta. Latinankielinen runous teki nopeasti tuloaan. Joannes Vislicensis (1485–1520) kirjoitti Grünwaldin taistelua kuvaavan runon Bellum Prutenum (”Preussin sota”). Johannes Hussovianus (1480–1533) kuvaili euroopanbiisonin metsästystä Krakovassa 1523 julkaistussa runossaan, kuvaillen historiallisen Liettuan luontoa ja asukkaita. Metsästyksestä innostunut paavi Leo X ilmaisi henkilökohtaisen arvostuksensa Hussovianukselle. Suurruhtinaankanslian pitkäaikainen sihteeri Venceslaus Mikolaiewicz (1490–1560) puolestaan kirjoitti traktaatin De moribus tartarorum, lituanorum et moscorum (”Tataarien, liettualaisten ja moskovalaisten tavoista”) jossa hän pahoittelee Liettuan vaikutusvallan heikentymistä ja syyttää siitä aatelisten ja kirkonmiesten itsekästä eduntavoittelua.\nUseimmat liettualaissyntyiset kirjoittajat tuntuvat ihailleen Vytautas Suuren aikaa, jolloin aatelisto palveli maata epäitsekkäästi. Useista runoista ja muista teksteistä käy ilmi menneiden haikailu ja kaipuu aikaan ennen personaaliunionia. Useiden muiden renessanssiajan valtioiden tapaan myös Liettuassa oli havaittavissa eräänlaista roomalaisuuden ja antiikin ihannointia, kuten muun muassa Michalo Litanus todistaa kronikassaan: ”ruteeni on vieras kieli meille liettualaisille, ts. italialaisille, alkuperältään italialaista verta”. \nPuola-Liettua (1569–1795)[muokkaa | muokkaa wikitekstiä]\nLiettuan ja Puolan solmittua Lublinin unionin, syntyi Puola-Liettuan valtioliitto. Valtioliiton myötä puolalainen kulttuuri alkoi vaikuttaa vahvasti Liettuan kulttuuriin ja oli yli 140 vuoden ajan merkittävä tekijä. Puolan kieli alkoi muun muassa tulla yleisemmäksi Liettuan aateliston ja papiston keskuudessa. Vuonna 1696 puolan kielestä tuli ainoa virallinen kieli korvaten liettuan ja Rutenian kielet. Vaikka Liettua ja Puola olivat valtioliitossa, molemmat säilyttivät oman armeijansa ja rahallisen omaisuutensa. 3. toukokuuta 1791 yritettiin Sejmissä laatia uutta perustuslakia, jossa Liettuan ja Puolan yhteistyö olisi tiivistynyt entisestään. Hanke ja koko valtioliitto kuitenkin kaatui Puolan jaoissa, minkä jälkeen Liettua liitettiin osaksi Venäjän keisarikuntaa.\nVenäjän keisarikunnan aika (1795–1914)[muokkaa | muokkaa wikitekstiä]\nPuola-Liettuan hajottua Venäjän keisarikunta alkoi hallita Liettuan alueita. Muun muassa Vilnasta ja sen ympäröimistä alueista tehtiin Vilnan kuvernementti. Vilnan kuvernementin alueesta enemmistö kuuluu nykyisen Valko-Venäjän alueeseen. Nyky-Liettuan pohjoisosat sisältyivät Kaunasin kuvernementtiin. Kaunasin eteläpuolinen alue muodosti Suwałkin kuvernementin pohjoisosan. 1800-luvun alussa oli viitteitä, että liettualaisille olisi voitu antaa autonomia, mutta kyseinen uudistus ei koskaan toteutunut. Maan länsilounainen rannikkoseutu kuului Itä-Preussiin.\nNapoleonin invaasio[muokkaa | muokkaa wikitekstiä]\nYhtenä syynä Venäjän autonomiauudistuksen jäädyttämiseen voi olla vuosi 1812, jolloin liettualaiset ottivat innokkaasti vastaan Ranskan keisari Napoleonin armeijan vapauttajina. Ranskan armeijan vetäydyttyä, Venäjän keisari Nikolai I aloitti venäläistämisohjelman Liettuan alueella. Liettuan lounaisosa liitettiin Preussiin ja se oli osa lyhytikäistä Varsovan herttuakuntaa ja myöhemmin Puolan kuningaskuntaa. Samana vuonna Liettuan muut osat liitettiin yhtenä maakuntana Venäjän keisarikuntaan.\nKapinat[muokkaa | muokkaa wikitekstiä]\nLiettuan alueellinen jako Venäjän keisarikunnan aikana 1867-1914. Vaalean vihreä alue= Vilnan kuvernementti, lohenpunainen= Kaunasin kuvernementti, vaalean keltainen= Suwałkin kuvernementti ja harmaa= Itä-Preussi.\nLiettualaiset ja puolalaiset kapinoivat kahteen kertaan, vuosina 1831 ja 1863. Molemmat kapinat kuitenkin epäonnistuivat. Vuonna 1864 liettuan kielen ja latinalaisen aakkoston opetus kiellettiin kouluissa. Protestina liettualaiset painoivat kirjoja ja kirjoituksia omalla kielellään salaa ja ulkomailla. Kirjojen salakuljettajia kutsuttiin nimellä knygnešiai.\nLiettualaisten kansallinen herääminen[muokkaa | muokkaa wikitekstiä]\nVenäjän vallan loppupuolella liettuan kieli alkoi vahvistua: kielitutkimus alkoi ja ensimmäinen liettualainen tietosanakirja julkaistiin. Venäjän hallitus myös avasi tiedeakatemian maahan ja kulttuuri-instituutin. Koska liettualaisen aateliston äidinkielenä oli puola, talonpoikien puhumaa liettuaa ei arvostettu paljoakaan. Oli jopa teorioita, että koko kieli kuolisi venäjän kielen ja puolan kielen käytön lisääntyessä kansan keskuudessa. Liettuan kielen kansallinen herääminen alkoi köyhän väestön keskuudessa, josta levisi myöhemmin myös varakkaiden keskuuteen. Kansallisen heräämisen myötä alettiin julkaista liettuankielisiä sanomalehtiä Aušraa ja Varpasia, ja liettualainen kirjallisuus alkoi yleistyä. Monet tuon ajan kirjallisuuden kirjat ylistivät Liettuan suuriruhtinaskunnan aikaa, kansakunnan voimaa ja tekivät historiallisista liettualaisista henkilöistä sankareita.\nKansallinen herääminen synnytti myös Liettuan itsenäisyyttä ajaneen liikkeen ja lukuisia muita Venäjän vastaisia järjestöjä. Tähän Venäjä vastasi ankarammalla venäläistämispolitiikalla. Nationalistinen liike jatkoi kasvuaan. Tärkeää osaa venäläistämiskaudella vuosina 1864-1904 esitti aikakauslehti nimeltä Ausra (suomeksi Sarastus). Venäjän vuoden 1905 vallankumouksen yhteydessä Liettuan kongressi vaati Venäjän johdolta autonomiaa. Kansannousun vaikutuksesta Venäjä teki lukuisia uudistuksia: liettuan kieli sallittiin opetuskieleksi ja puhekieleksi. Lisäksi latinalainen aakkosto otettiin uudelleen käyttöön. Autonomiaa ei kuitenkaan hyväksytty.\nEnsimmäisen maailmansodan aikana vuonna 1915 Saksa valloitti Liettuan ja Kuurinmaan.\nLiettuan tasavalta (1918–1940)[muokkaa | muokkaa wikitekstiä]\nLiettuan kaakkoisraja vuodesta 1919 nykyaikaan.\nkeltainen: Suwalkin sopimuksella 1920 vahvistettu Puolan ja Liettuan raja,\nPääartikkeli: Liettuan itsenäisyyssodat\nSaksan miehitettyä Liettuan ja Kuurinmaan ensimmäisessä maailmansodassa, liitettiin alueet Ober Ostin miehityshallintoon. Venäjän vuoden 1917 helmikuun vallankumous loi tilaisuuden itsenäisyyttä halunneille liettualaisille. Liettuan poliittiset puolueet perustivat 26. maaliskuuta kansallisen neuvoston taryban, jonka avulla organisoitiin edustajien kokous seimas. Taryban jäsenet allekirjoittivat 16. helmikuuta 1918 itsenäisyysjulistuksen, jossa Liettua julistautui itsenäiseksi. Alun perin maan piti olla kuningaskunta, jonka kuninkaana olisi ollut saksalainen Württembergin kreivi Wilhelm (ns. Mindaugas II). Hän ei kuitenkaan koskaan noussut valtaistuimelle, ja Saksan hävittyä sodan Liettuasta tuli tasavalta.\nItsenäisyysjulistuksen ja Saksan häviön jälkeen Liettuassa perustettiin nopeasti maan ensimmäinen hallitus, jota johti Augustinas Voldemaras. Hallitus hyväksyi väliaikaisen perustuslain ja aloitti valtion rakentamisen. Saksan perääntyessä sitä seurasi Puna-armeija, mikä perusti Liettuan sosialistisen neuvostotasavallan nukkevaltion. Joulukuun lopulla 1918 Puna-armeija ylitti Liettuan rajat, jolloin syttyi Liettuan–Neuvosto-Venäjän sota. Liettuan hallitus evakuoitiin väliaikaiseen pääkaupunkiin Kaunasiin. Liettua ei ollut varautunut hyökkäykseen, joten puna-armeija sai nopeasti valtaansa yli puolet maan pinta-alasta, muun muassa Vilnan 5. tammikuuta 1919. Huhtikuussa Puola aloitti Puolan–Liettuan sodan Liettuaa vastaan tarkoituksenaan vallata Vilnan alue, missä se myös onnistuikin. Vilnan alue liitettiin virallisesti Puolaan vuonna 1922.\nToukokuussa 1919 Liettuan armeija kenraali Silvestras Žukauskasin johdolla aloitti vastahyökkäyksen puna-armeijaa vastaan maan koillisosassa. Elokuun loppuun mennessä venäläiset joukot oli saatu ajettua pois maasta. Neuvosto-Venäjästä saadun voiton jälkeen liettualaiset saivat vastaansa puolisotilaallisen Länsi-Venäjän vapaaehtoisen armeijan, joka tunkeutui maan pohjoisosaan. Armeijan tavoitteena oli liittää Liettua uudelleen Saksan vaikutuspiiriin. Liettua sai ajettua armeijan pois maasta vuoden 1919 loppuun mennessä.\nRiita Puolan kanssa[muokkaa | muokkaa wikitekstiä]\nPuolalaiset (vasemmalla) ja liettualaiset (oikealla) neuvottelupöydässä, Suwałkin konferenssissa\nEnsimmäinen Liettuan perustuslakia säätävä kokous pidettiin toukokuussa 1920. Kesäkuussa hyväksyttiin kolmas väliaikainen perustuslaki ja heinäkuussa solmittiin Liettuan–Neuvosto-Venäjän rauha. Sopimuksessa Neuvosto-Venäjä tunnusti Liettuan itsenäisyyden ja sen Puolaan liittyneet Vilnaa koskeneet vaatimukset. Sopimus lisäsi vihamielisyyksiä Liettuan ja Puolan välillä. Suurempien taisteluiden välttämiseksi allekirjoitettiin lokakuussa Suwałkin sopimus, jossa päätettiin muun muassa tulitauosta. Kuitenkin jo ennen sopimuksen voimaan astumista, puolalainen kenraali Lucjan Żeligowski aloitti kapinan, hyökkäsi Liettuaan ja valloitti Vilnan. Valloittamalleen alueelle hän perusti lyhytikäisen Keski-Liettuan tasavallan. Kansainliitto yritti välittää rauhaa riidan osapuolille muun muassa esittelemällä suunnitelmia puolalais-liettualaisesta liitosta. Liettua kuitenkin katkaisi diplomaattiset suhteensa Puolaan ja kieltäytyi tunnustamasta Vilnan menetystä. Riita vaikutti vahvasti Liettuan ulkopolitiikkaan sotien välisellä ajalla.\nPerustuslakia säätävä kokous, joka päättyi lokakuussa 1920 Puolan uhkausten vuoksi, kokoontui uudelleen ja aloitti useita uuden valtion tarvitsemia uudistuksia, joita olivat muun muassa: muiden maiden itsenäisyystunnustusten vastaanottaminen, jäsenyys Kansainliitossa, maareformia koskenut laki ja oman valuutan käyttöönotto. Lopullinen perustuslaki vahvistettiin elokuussa 1922. Perustuslain myötä Liettuasta tuli demokraattinen valtio, jossa parlamentti eli Seimas valittiin kolmen vuoden välein kansanäänestyksellä. Presidentti valittiin parlamentin äänestyksellä. Ensimmäinen Seimas äänestettiin lokakuussa 1922. Se kuitenkin kaatui, kun hallituksen muodostaminen epäonnistui.\nVuonna 1923 Liettua valloitti Memelin mandaattihallintoalueeseen kuuluneen Memelin eli nykyisen Klaipėdan alueen. Alue liitettiin osaksi Liettuaa vuonna 1924. Klaipėda oli kaikin tavoin Liettualle tärkeä: sen avulla maa sai rannikon Itämerelle ja se oli tärkeä teollinen keskus. Memelin valtaus oli viimeinen Liettuan aseellinen konflikti ennen toista maailmansotaa. Uusi Seimas äänestettiin toukokuussa 1923. Siitä tuli ainoa sotien välinen parlamentti, joka pysyi pystyssä koko vaalikautensa. Uusi parlamentti jatkoi maareformia ja aloitti muun muassa ulkomaisten velkojen takaisinmaksun. Lisäksi koulujärjestelmään tehtiin uudistuksia. Samana vuonna tehtiin myös väestönlaskenta: Liettuassa asui 2 028 971 asukasta.\nPoliittista kädenvääntöä[muokkaa | muokkaa wikitekstiä]\nPresidentti Antanas Smetona kuvattuna 10 litin kolikossa 1930-luvulla\nKolmas Seimas äänestettiin toukokuussa 1926. Ensimmäisen kerran Liettuan kristillisdemokraatit (krikdemai) menetti hallituspaikkansa ja joutui oppositioon. Se oli aikaisemmin kritisoinut kovin ottein Liettuan ja Neuvostoliiton välille solmittua Liettuan-Neuvostoliiton hyökkäämättömyyssopimusta ja syytti Liettuan politiikkaa bolševistiseksi. Seuranneiden jännitteiden lopputuloksena hallitus kaadettiin vallankaappauksella joulukuussa 1926. Vallankaappauksen takana oli armeijan lisäksi Liettuan nationalistinen liitto -puolue ja kristillisdemokraatit. Vallassa ollut presidentti Kazys Grinius otettiin pois vallasta ja tilalle valittiin jo aikaisemmin presidenttinä toiminut Antanas Smetona. Augustinas Voldemarasista tuli pääministeri. Presidentti Smetona esti opposition toiminnan ja toimi autoritaarisena johtajana kesäkuuhun 1940.\nSeimasin näkemys vallankaappaukseen oli, että se oli vain väliaikainen toimenpide ja uudet vaalit järjestettäisiin demokratian palauttamiseksi. Seimas hajotettiin toukokuussa 1927. Myöhemmin samana vuonna sosiaalidemokraatit ja muut vasemmistopuolueiden edustajat yrittivät järjestää kansannousua presidentti Smetonaa vastaan siinä kuitenkin onnistumatta. Pääministeri Voldemaras alkoi ajaa Smetonan linjasta eroavaa politiikkaa, jolloin hänet erotettiin vuonna 1929. Hän yritti kuitenkin vielä neljä kertaa palata valtaan 1930-luvun alussa. Toukokuussa 1928 Smetona laati ilman Seimasin mielipidettä uuden perustuslain. Uudessa perustuslaissa presidentin valtaoikeuksia kasvatettiin huomattavasti. Smetonan johtama puolue Kansallinen liitto kasvatti suosiotaan ja vaikutusvaltaansa. Smetona antoi itselleen arvonimen tautos vadas (suom. kansakunnan johtaja) ja alkoi luoda itselleen henkilökulttia.\nLiettuan ja Saksan välit viilenivät Adolf Hitlerin johtaman kansallissosialistinen puolueen noustessa valtaan, sillä uusi natsi-Saksa ei hyväksynyt Memelin alueen menetystä Liettualle. Natsit muun muassa tukivat Liettuan vastaisia järjestöjä alueella. Vuonna 1934 Liettua laittoi syytteeseen ja tuomitsi vankeuteen lukuisia tällaiseen toimintaan osallistuneita saksalaisia. Vastauksena tähän Saksa julisti Liettuan taloussaartoon. Julistuksen jälkeen Liettua siirsi vientinsä Isoon-Britanniaan. Tämä ei kuitenkaan sopinut talonpojille, jotka lakkoilivat ja kapinoivat. Viranomaiset tukahduttivat kapinat verisesti. Smetonan arvovalta oli kokenut kolauksen ja syyskuussa 1936 hän suostui järjestämään parlamenttivaalit, jotka olivat ensimmäiset vuoden 1926 vallankaappauksen jälkeen. Kansallista liittoa lukuun ottamatta kaikkien muiden puolueiden osallistuminen vaaleihin kiellettiin. Helmikuussa 1938 uuden perustuslain myötä Smetona sai vielä enemmän valtaa.\nSaksan tehtyä Anschlussin Itävallassa, eri maiden poliittiset jännitteet kiristyivät. Maaliskuussa 1938 Puola antoi uhkavaatimuksen Liettualle, jossa se vaati diplomaattisuhteiden solmimista sodan uhalla. Sotilaallisesti heikko ja ilman kansainvälistä tukea Liettua joutui hyväksymään vaatimuksen. Liettuan ja Puolan suhteet tulivat päällisin puolin normaaleiksi. Maat tekivät muun muassa rautatie-, postinvaihto- ja muita sopimuksia. Saksan Tšekkoslovakian miehityksen jälkeen Saksan ulkoministeri Joachim von Ribbentrop antoi suullisen uhkavaatimuksen Liettualle, jossa Liettuaa vaadittiin luovuttamaan Klaipėdan alue Saksalle. Puolan vaatimuksen tavoin Liettualla ei ollut muuta mahdollisuutta kuin myöntyä vaatimukseen. Liettuaan syntyi poliittinen sekasorto, jolloin Smetona joutui muodostamaan uuden hallituksen. Hallitukseen hyväksyttiin oppositiopuolueen jäseniä sitten vuoden 1926. Klaipėdan menetys oli Liettualle taloudellinen takaisku ja se joutui Saksan vaikutuspiiriin.\nNeuvostosotilaat saapuvat Liettuaan kesäkuussa 1940\nEnsimmäinen Neuvostoliiton miehitys[muokkaa | muokkaa wikitekstiä]\nElokuussa 1939 Saksan ja Neuvostoliiton laatimassa Molotov–Ribbentrop-sopimuksen salaisessa etupiirijaossa Liettua kuului aluksi Saksan etupiiriin, mutta 28. syyskuuta 1939 tehdyssä lisäsopimuksessa se vaihdettiin Neuvostoliiton etupiiriin. Muiden Baltian maiden ja Suomen tavoin Neuvostoliitto alkoi vaatia Liettualta lupaa rakentaa maan alueelle sotilastukikohtia. Puolan offensiivin jälkeen Puolan jaossa Neuvostoliitto luovutti Liettualle Vilnan alueen sillä ehdolla, että maa hyväksyi 20 000 puna-armeijan sotilaan tulon maahan.\nTalvisodan loputtua Suomessa ja Saksan sotiessa Tanskaa, Norjaa ja Ranskaa vastaan, Neuvostoliitto lisäsi diplomaattista painostusta Liettuaa vastaan. Kesäkuussa 1940 se antoi uhkavaatimuksen Liettualle, jossa vaadittiin Neuvostoliitolle myötämielisen hallituksen muodostamista ja antaa Puna-armeijalle lupa tuoda maahan rajattomasti joukkoja. Neuvostoliiton ulkoministeri Vjatšeslav Molotov kovensi esittämäänsä uhkavaatimusta sanomalla Moskovaan saapuneelle Liettuan ulkoministerille: ”Teidän täytyy olla sen verran realisti, että ymmärrätte pienten valtioiden aikakauden olevan ohi.” Liettua, jonka alueella oli jo runsaasti neuvostosotilaita, joutui taipumaan vaatimukseen. Presidentti Antanas Smetona pakeni maasta 15 neuvostodivisioonan (150 000 sotilasta) ylitettyä maan rajan 15. kesäkuuta 1940. Tuona päivänä Liettuan katsotaan menettäneen itsenäisyytensä. Augustinas Voldemaras yritti paluuta valtaan, mutta hänet vangittiin ja kuljetettiin Neuvostoliittoon, jossa hänen kohtalonsa oli pitkään hämärän peitossa. Vasta vuosikymmeniä myöhemmin selvisi, että hän menehtyi vankeudessa vuonna 1942.\nLiettuan liittämistä Neuvostoliittoon tuli johtamaan varaulkoministeri Vladimir Dekanosov, jolla oli Moskovassa virallinen asema myös turvallisuuspalvelu NKGB:n ulkomaanosaston päällikkönä. Dekanosov muodosti ns. kansanhallituksena kutsutun nukkehallituksen, joka toimi täysin neuvostojohdon tahdon mukaisesti. Justas Paleckisista tuli Liettuan uusi presidentti Smetonan paettua maasta. Parlamentti Seimas lakkautettiin ja tilalle tuli Kansan Seimas. Uuden parlamentin ensimmäiset vaalit järjestettiin heinäkuussa 1940. Ehdokkaina oli ainoastaan kommunisteja. Virallisten tulosten mukaan äänestysprosentti oli yli 90. Parlamentti hyväksyi 21. heinäkuuta yksimielisesti maan muuttamisen sosialistiseksi neuvostotasavallaksi ja päätöksen hakea jäsenyyttä osaksi Neuvostoliittoa. Neuvostoliitto hyväksyi 3. elokuuta hakemuksen, jolloin Liettuasta tuli Liettuan sosialistinen neuvostotasavalta.\nHeti Neuvostoliittoon liittymisen jälkeen Liettuassa aloitettiin uudistuksia: maat, yritykset ja pankit kansallistettiin, suurtilat jaettiin pienviljelijöille. Suurtilan kooksi määrättiin 30 hehtaaria ja pienemmätkin tilat saivat rangaistusluontoiset verot maksettavikseen. Kiinteistöt kansallistettiin ja ”porvarit” pakotettiin muuttamaan pois kodeistaan. Näin saatiin tilaa neuvostovirkailijoille, joita saapuikin muualta Neuvostoliitosta. Myös pienyrittäjille langetettiin vero, josta selviäminen oli mahdotonta.\nLitin käyttö lakkautettiin. Neuvostoliiton ruplan vaihtokurssi oli liettualaisille epäedullinen. Yhdellä litillä sai 0,90 ruplaa, kun oikealla vaihtosuhteella se olisi ollut 5 ruplaa. Pankit kansallistettiin ja pankkitilit jäädytettiin. Kenellekään ei saanut jäädä haltuun enempää kuin 1 000 ruplan säästöt.\nUudistukset toivat monia ongelmia: kollektivisoinnin myötä maatalousverot nousivat, jolloin lukuisat maanviljelijät joutuivat konkurssiin, yritysten ja pankkien kansallistaminen aiheutti tavarapulan ja kaiken seurauksena seurasi elintason romahdus. Kaikki uskonnolliset, kulttuurilliset ja poliittiset järjestöt kiellettiin. Ainoat hyväksytyt järjestöt olivat Liettuan kommunistinen puolue ja pioneeriliike. 12 000 ”kansanvihollista” pidätettiin.\nKesäkuun karkotuksissa viranomaiset karkottivat 17 000 ihmistä, joista monet kuolivat epäinhimillisissä olosuhteissa. Liettuan SNT:n sisäasiainkomissaari Alexandras Guzevičius allekirjoitti asiakirjan, jossa lueteltiin 14 ihmisryhmää, jotka tuli karkottaa. Ryhmään kuuluivat muiden muassa neuvostovastaisten (sekä vasemmisto että oikeisto) puolueiden jäsenet, valtionvastaiset virkamiehet, kirkonmiehet, Punaisen ristin virkailijat sekä kaikki, joilla oli henkilökohtaisia yhteyksiä ulkomaille, kuten filatelistit. Ensimmäiset karkotukset toimeenpantiin 14.–18. kesäkuuta 1941. Miehet vietiin pakkotyöleireille, naiset ja lapset vietiin karkotuspaikkoihin. Myöhemmin Antanas Sniečkus, Liettuan kommunistisen puolueen pääsihteeri, pahoitteli, että Saksan hyökkäys kesällä 1941 esti riittävän tehokkaat karkotukset.\nSaksalaismiehitys[muokkaa | muokkaa wikitekstiä]\nJuutalaisia naisia Vilnassa heinäkuussa 1941 Saksan miehityksen aikana. Natsihallinnon vaatimuksesta jokaisen juutalaisen oli kannettava vaatemerkkiä.\nKaksi Liettuan juutalaista ja saksalainen sotilas kesäkuussa 1941.\n22. kesäkuuta 1941 Saksa hyökkäsi Neuvostoliittoon. Saksalaiset kokivat Liettuan alueella vain vähän vastarintaa ja miehittivät sen nopeasti kokonaan. Vetäytyessään neuvostojoukot surmasivat liettualaisia poliittisia vankeja. Verisimpänä näistä pidetään Rainiain verilöylyä. Suurin osa liettualaisista piti saksalaisia vapauttajina ja uskoivat näiden palauttavan maalle autonomian tai itsenäisyyden. Liettuan kansallisrintama organisoi kansannousun kesäkuussa 1941, jolloin myös maa julistettiin itsenäiseksi ja perustetun väliaikaisen hallituksen pääministeriksi tuli Juozas Ambrazevičius. Väliaikainen hallitus lakkautettiin 7. elokuuta, jolloin Saksa perusti Ostlandin valtakunnankomissariaatin hallitsemaan Baltian aluetta. Valtakunnankomissaarina toimi Hinrich Lohse. Vuonna 1940 perustettu ”Liettualainen aktivistirintama” (LAF) lähetti Adolf Hitlerille muistion, jossa he vetosivat saksalaisiin Liettuan kansallisten pyrkimysten tunnustamiseksi ja valtiollisen elämän palauttamiseksi. Vastaus oli tyly: liike kiellettiin ja johtajat vietiin Saksaan keskitysleireille. Lisäksi kiellettiin Liettuan fasistien puolue, Nationalistinen puolue (LNP), ja senkin johto vangittiin.\nLukuisat liettualaiset tekivät huomattavaa yhteistyötä saksalaisjoukkojen kanssa. Liettuan kansallisrintama muodosti vapaaehtoispoliisi Tautinio Darbo Apsaugos Batalionasin (TDA), joka osallistui lukuisiin holokaustiin liittyviin juutalaismurhiin. Toinen natsien johtamiin veritekoihin osallistunut oli Vilnassa toiminut Liettuan suojelupoliisi (Saugumo policija).\nHolokaustin lisäksi saksalaiset kokosivat liettualaisia pakkotyöhön ja pakottivat nuoria miehiä ryhtymään sotilaiksi. Seurauksena oli vuonna 1943 perustettu Liettuan vapautuskomiteana tunnettu vastarintaliike. Sodan loppupuolella perustettiin Saksan sotilasjohdon alaisuudessa toiminut Liettuan alueelliset puolustusjoukot (LTDF), joiden tarkoituksena oli puolustaa Liettuaa lähestyviltä neuvostojoukoilta. Järjestö kuitenkin lakkautettiin toukokuussa 1944 saksalaisten yrittäessä ottaa se tiukempaan komentoon.\nLiettualaiset eivät missään vaiheessa tehneet aseellista vastarintaa saksalaisia vastaan. Sen tekivät neuvostopartisaanit, jotka koostuivat venäläisistä, valkovenäläisistä ja juutalaisista. Partisaanit syyllistyivät lukuisiin hirmutekoihin (muun muassa Kaniūkain verilöyly) ja kokonaisten kylien ja kaupunkien tuhoamiseen. Itäisessä Liettuassa toimi myös Puolan vastarintaliike Armia Krajowa (AK), jonka tavoitteena oli liittää Vilna uudelleen Puolaan. Liike taisteli saksalaisjoukkojen lisäksi Liettuan poliisijoukkoja, alueellisia puolustusjoukkoja ja neuvostopartisaaneja vastaan.\nHolokausti Liettuassa[muokkaa | muokkaa wikitekstiä]\nLiettualainen synagoga tulessa kesäkuussa 1941\nEnnen holokaustia, Liettuassa asui arviolta 210 000 tai 250 000 juutalaista. Holokausti Liettuassa voidaan jakaa kolmeen eri vaiheeseen: massateloituksiin (kesäkuu – joulukuu 1941), ghettoaikaan (1942 – maaliskuu 1943) ja lopulliseen ”puhdistukseen” (huhtikuu 1943 – heinäkuu 1944). Toisin kuin muilla Saksan miehittämillä alueilla, joissa teloitukset aloitettiin asteittain, Einsatzgruppen aloitti Liettuassa juutalaisten teloitukset heti sodan ensimmäisinä päivinä. Ponaryn verilöyly oli yksi verisimmistä Liettuan alueella toteutetuista juutalaisvainoista. Arviolta 80 % Liettuan juutalaisista oli saanut surmansa ennen vuotta 1942. Eloonjääneet 43 000 juutalaista keskitettiin ghettoihin ja pakotettiin pakkotyöhön. 21. kesäkuuta 1943 Heinrich Himmler määräsi Liettuan juutalaiset siirrettäväksi keskitysleireille.\nJuutalaisten kansanmurha Liettuassa oli lopullisesti 95–97 %, mikä oli yksi suurimmista Euroopassa. Tämä johtui muutamia poikkeuksia lukuun ottamatta liettualaisten tiiviistä yhteistyöstä saksalaisten kanssa. Liettualaisten keskuudessa juutalaisia pidettiin yleisesti syyllisinä neuvostoajan kärsimyksistä, sillä lukuisat juutalaiset olivat toimineet kommunisteina. Kuitenkin eräät liettualaiset myös pelastivat oman henkensä uhalla juutalaisia keskitysleireiltä. Heistä tunnetuimpia lienevät entinen presidentti Kazys Grinius, joka yhdessä eräiden muiden poliitikkojen kanssa protestoi juutalaisten surmaamista vastaan, ja vilnalainen pappi Alfonsas Lipniûnas, joka vangittiin ja surmattiin Stutthofin keskitysleirillä puolustettuaan juutalaisia sekä sanoin että teoin.\nKesällä 1944 puna-armeija ylitti itäisen Liettuan rajat samaan aikaan kun Puolan vastarintaliike oli valloittanut Vilnan operaatio Ostra Bramassa. Tammikuussa 1945 Neuvostoliitto valloitti Klaipėdan. Neuvostoliitto miehitti Liettuan uudelleen Yhdysvaltain ja Ison-Britannian hiljaisella suostumuksella (Jaltan konferenssi ja Potsdamin sopimus). Liettuasta tuli uudelleen sosialistinen neuvostotasavalta.\nNeuvostotasavallan aika (1944–1990)[muokkaa | muokkaa wikitekstiä]\nStalinin vainot ja vastarintaliike Neuvostoliitoa vastaan[muokkaa | muokkaa wikitekstiä]\nJonas Zemaitis-Vytautas, Liettuan metsäveljien komentaja, kuvattuna liettualaisessa postimerkissä vuodelta 2009.\nUseiden liettualaisten pettymykseksi neuvostovalta palasi maahan elo–syyskuussa 1944. Liettuassa oli uskottu Yhdysvaltojen ja Ison-Britannian vakuutteluja ja julistuksia pienten kansojen oikeuksista vapauteen.\nPyrkiessään palauttamaan maansa vapauden liettualaiset perustivat vastarintaliikkeen (niin sanotut metsäveljet), joka taisteli neuvostojärjestelmää vastaan. Vuonna 1944 Liettuan metsissä taisteli 30 000 partisaania neuvostojoukkoja vastaan. Kansan muistiin on jäänyt Kalniškésin metsän taistelu toukokuulta 1945, jolloin liettualaispartisaanit surmasivat 400 NKVD:n miestä. Erityistä urheutta taistelussa osoittivat kaksi naispartisaania. Partisaanit julistettiin ”kansanvihollisiksi” ja NKVD surmasi tutkimatta epäiltyjä ja poltti taloja ja kyliä maan tasalle. Liettuan kommunistit perustivat NKVD:n avuksi ”tuhoamispataljoonia” vuonna 1944. Seuraavana vuonna nimi muutettiin ”kansansuojelijoiksi”, mutta entinen nimi jäi kansalaisten mieliin. Eräs tunnetuimmista toiminnassa mukana olleista oli Neuvostoliiton turvallisuuspoliisin juutalainen majuri Nachmanas Dušanskis, joka kidutti partisaaneja. Tiettävästi viimeinen Neuvostoliittoa vastaan taistellut liettualainen partisaani kuoli tulitaistelussa vuonna 1965.\nNKVD asettui Vilnassa vanhaan piirioikeuden taloon ja aloitti neuvostovastaisten henkilöiden vainon. Syyskuusta 1944 huhtikuuhun 1947 rakennuksessa teloitettiin kaikkiaan 767 henkilöä. Vuosina 1944–1953 Liettuassa vangittiin yhteensä 186 000 henkilöä, joista 80 000 vietiin vankileireille. Lisäksi vangittiin 8 000 kansallissosialistien kanssa miehitysaikana yhteistoiminnassa ollutta.\nMyös siviilihallintoa ryhdyttiin rakentamaan. Venäjän kommunistipuolueeseen perustettiin Liettuan erityistoimisto, jonka johtajaksi nimitettiin Mihail Suslov. Suslov oli Liettuan todellinen johtaja vuoteen 1946 asti ja hänen tehtävänään oli valvoa Mečislovas Gedvilasin johtamaa Liettuan SNT:n korkeinta neuvostoa. Hallinto ja virkamieskunta olivat paljolti venäläisten käsissä. Pelkästään vuonna 1947 muualta Neuvostoliitosta saapui maahan 12 300 virkailijaa.\nLiettuan neuvostotasavallan perustamisen 10. vuosipäivää juhlistava postimerkki vuodelta 1950. Kuvassa Marytė Melnikaitė, natsien tappama nuori liettualainen neuvostopartisaani.\nMaatalouden pakkokollektivointi päätettiin aloittaa Liettuassa vuonna 1948. Päätös oli tehty NKP:n keskuskomiteassa vuotta aikaisemmin ja Liettuan SNT:n ministerineuvosto hyväksyi sen. Tavoitteeseen aiottiin päästä muun muassa taloudellisella kiristyksellä ja joukkokarkotuksilla. Viljelijöiden veroja nostettiin ja vuonna 1948 ne veivät tuloista 75 %. Lisäksi nostettiin valtiolle polkuhintaan myytävän sadon osuutta.\nVuoteen 1954 mennessä oli kollektiiveihin saatu liittymään 94 % talonpojista. Tavoitteeseen oli päästy partisaanien nujertamisella, karkotuksilla, terrorilla ja taloudellisella kiristyksellä. Neuvostovalta esitti propagandassaan maatalouden kollektivoinnin suurena voittona ja saavutuksena. Maatalouden tuotanto oli kuitenkin laskenut. Kun vuoden 1939 laskennassa maitokarjaa oli 848 000 eläintä, oli tulos vuoden 1951 laskennassa 504 000 eläintä ja vuonna 1957 yhteensä 531 000 eläintä.\nVaikeina aikoina liettualaiset kääntyivät kirkon puoleen. Hallinto hyökkäsi kirkkoa vastaan sulkemalla pappisseminaareja, kieltämällä papeilta uskonnonopetuksen ja sairaalasielunhoidon ja asettamalla seurakunnille niin tuntuvat verot, että pappien palkkaukseen ei jäänyt varoja. Katolilaista kirjallisuutta ei saanut julkaista ennen vuotta 1956. Kirkonmiehiä käskettiin saarnoissaan tuomitsemaan partisaanit.\nKirkkoa käskettiin myöskin katkaisemaan suhteensa Vatikaaniin ja toimimaan ikään kuin valtion virastona. Piispa Kazimieris Paltarokisia painostettiin hylkäämään paavi ja ottamaan marxismi-leninismi pappisseminaarien opetusohjelmaan, mihin hän ei suostunut. Myös monet muut papiston edustajat kokivat kovia. Telšiain piispa Vincentas Borisevičius surmattiin Vilnan MkGB:n vankilassa ja arkkipiispa Mečislovas Reinys vangittiin kesällä 1947. Kuusi kuukautta kestäneiden kuulustelujen jälkeen hän sai kahdeksan vuoden tuomion ja kuoli Vladimirin vankilassa \nJosif Stalin kuoli maaliskuussa 1953. Vähitellen alkoi ”suojasääksi” kutsuttu ajanjakso. Se näkyi muun muassa karkotettujen paluuna. Vuosien 1955–1956 aikana Liettuaan palasi 17 000 karkotettua. Liettuan SNT:n hallinto sääti lakeja, joilla rajoitettiin heidän oikeuttaan valita asuinpaikkansa.\nKremlin sisäisessä valtataistelussa Lavrenti Berija etsi itselleen tukea neuvostotasavalloista esittämällä alkuperäisväestön aseman vahvistamista venäläisten kustannuksella. Päätöslauselma hyväksyttiin toukokuussa 1953. Vaikka Berija hävisi kamppailun, säilyi päätöslauselma. Liettuassa tämä näkyi siinä, että muualta Neuvostoliitosta tulleista virkailijoista 3 000 kutsuttiin takaisin. Myös kommunistinen puolue alkoi liettualaistua läpi 1950-luvun. LKP:n jäsenistä oli liettualaisia vuonna 1964 60 prosenttia. Puolueen uusi liettualainen jäsenistö suhtautui kommunismiin käytännöllisemmin kuin sen vanha, puolueen maanalaisen kauden kokenut jäsenistö, jonka suhtautuminen liettualaiseen yhteiskuntaan oli ollut vihamielistä.\nNikita Hruštšov tuomitsi vuonna 1956 Stalinin ajan rikokset ja esitti ”sosialistisen laillisuuden” toteuttamista. Kansallisten tasavaltojen asema vahvistui, kun Neuvostoliiton oikeusministeriö lakkautettiin ja jokainen neuvostotasavalta perusti omansa. Oma lainsäädäntö tuli mahdolliseksi, tosin tiukoissa rajoissa.\nTalouspolitiikassa päätösvaltaa siirrettiin alueelliselle tasolle. Liettua kuului läntiseen talousneuvostoon, jonka keskus oli Riiassa. Tasavallat saivat myös omaa päätösvaltaa. Liettuan oli täytettävä Moskovan asettamat tuotantotavoitteet, mutta se sai itse päättää, miten niihin päästiin. Maan vanhaa elintarvike-, huonekalu- ja tekstiiliteollisuutta laajennettiin. Kokonaan uutta oli kemianteollisuus. Ympäristöongelmat saivat alkunsa 1950-luvulla. Maataloudessa ryhdyttiin suosimaan kehittyneempiä sovhooseja kollektiivitilojen sijasta. Sovhoosit maksoivat parempaa palkkaa kuin kolhoosit. Tuottajahintoja korotettiin ja tilojen yksityispalstojen verotusta lievennettiin. Vuonna 1959 yksityispalstat käsittivät 5,8 % Liettuan maataloudesta, mutta ne tuottivat 80 % maan hedelmistä ja 72,4 % perunasta. 1960-luvun puolivälissä oli saavutettu sotaa edeltäneen ajan tuotantomäärät.\nSuojasää ylsi myös kulttuurielämään. Kansallisen kulttuurin erityispiirteet saivat tietyn tunnustuksen. Liettuassa luotiin kansallisen tason tiede- ja taidepalkintoja. Jotkut sodan jälkeen vaienneet kirjailijat ryhtyivät uudelleen julkaisemaan tekstejään ja pannaan julistetun kansallistaiteilijan M. K. Čiurlionisin varastoon viedyt teokset palasivat jälleen esille museoihin. Unkarin kansannousu vuonna 1956 nosti toiveita myös Liettuassa. Opiskelijat pitivät Vilnassa ja Kaunasissa kynttilämielenosoituksen kokoontumalla kansallisten merkkimiesten haudoille. Liettuan kommunistijohto ryhtyi omiin puhdistuksiin ja vuosina 1957–1958 useita kulttuurihenkilöitä erotettiin viroistaan ”ideologisen valppauden puuttumisen tähden”.\nKirjallisuudessa astui esiin uusi sukupolvi, joka rikkoi sosialistisen realismin kaanonia. Mykolas Slukis rohkeni kuvata romaanissaan Portaat taivaaseen neuvostohallintoa vastaan taistelleita partisaaneja inhimillisinä ihmisinä. Myös kuvataide rikkoi rajoja luopumalla sosialistisesta realismista ja kokeilemalla jälleen lasimaalauksia, jotka oli kielletty niiden kirkollisten muistumien takia. Ilmapiiri alkoi kuitenkin kiristyä jälleen 1960-luvulla.\nPysähtyneisyyden aika[muokkaa | muokkaa wikitekstiä]\nLeonid Brežnev aloitti pääsihteerinä ollessaan Baltian neuvostotasavaltojen venäläistämisen.\nEnsimmäiset merkit kiristyvästä ilmapiiristä saatiin jo 1960-luvun alussa, jolloin käynnistettiin uusi kampanja, jossa painotettiin neuvostokansojen yhteisyyttä kansallisia erityispiirteitä vastaan. Leonid Brežnev nousi pääsihteeriksi vuonna 1964. Hän aloitti Neuvostoliitossa paluun talouden keskittämiseen. Samalla aloitettiin Baltian maiden venäläistämispolitiikka. Moskova määräsi 1970-luvulla, että tohtorinväitöskirjat on kirjoitettava yksinomaan venäjäksi. Lisäksi aloitettiin kaksikielisyysohjelma, jolla jo alakouluissa opetus annettiin sekä liettuaksi että venäjäksi. Lisäksi televisio vähensi liettuankielisten ohjelmien määrää.\nKoulutettu väestö alkoi mukautua järjestelmään ja liettualaisten osuus puolueen jäsenistössä alkoi nousta. Noin 20 % jäsenistä oli vuonna 1975 jokin korkeamman asteen tutkinto. Syynä puolueeseen liittymiseen oli se, että jäsenyydellä saattoi edistää omaa uraansa valtarakenteessa tai luoda ammatillista uraa. Tämä johti tilanteeseen, missä julkisesti ylistettiin neuvostokommunismia ja yksityisesti, luotettujen kesken arvosteltiin järjestelmää kovalla kädellä. Oli myös idealisteja, jotka uskoivat, että työläisten asema kaipaa edelleen parantamista ja että puoluetta voi uudistaa sisältä päin edistäen samalla Liettuan asiaa. Mitään politiikkaa ei Liettuassa tehty, vaan noudatettiin Moskovan antamia ohjeita.\nPitkäaikaista paikallisjohtajaa Antanas Sniečkusta seurasi tämän kuoltua vuonna 1974 Petras Griškevičius, joka oli pitkän linjan kommunisti ja oli nuoruudessaan palvellut neuvostoarmeijan liettualaisessa 16. divisioonassa. Hän toteutti venäläistämispolitiikkaa ja oli loppuun asti lojaali Brežneville. Hänen aikanaan venäläisillä oli selkeä yliedustus Liettuan hallinnossa ja onkin huomattavaa että vasta vuonna 1988 puolueen keskuskomitean kokouksissa puhuttiin liettuaa. Muualta Neuvostoliitosta muutti 1970-luvulla keskimäärin 7 000 henkilöä vuosittain Liettuaan, kun se 1960-luvulla oli ollut keskimäärin 4 300 henkilöä.\nVastarintaliike[muokkaa | muokkaa wikitekstiä]\nVaikka Liettuassa alkoikin 1970-luvulla syntyä epäpoliittinen kulutusyhteiskunta, eli pinnan alla myös vastarinta järjestelmää kohtaan. Neuvostoliiton kasvavat talousvaikeudet 1970-luvulta eteenpäin hidastivat kulutusyhteiskunnan syntyä. Kansalaisoikeustoiminnan keskipisteenä olivat vainotut katoliset papit, jotka saivat tuekseen kolhoositalonpoikia ja työläisiä. Vuonna 1968 julistettiin Neuvostoliittoon laki, jonka mukaan kansalaisilla on oikeus esittää viranomaisille vetoomuksia. Liettuan katoliset esittivät vetoomuksen pappisseminaarien avaamisesta. Vuonna 1979 esitettiin vetoomus Klaipėdan uuden kirkon palauttamisesta uskoville. Vetoomuksen allekirjoitti kaikkiaan 148 149 kansalaista. Vuonna 1972 alkoi ilmestyä maanalainen, Liettuan katolisen kirkon kronikka, joka levisi lukijoille kirjoituskoneella tehdyillä kopioilla. Se käsitteli uskonnonvapaus- ja kansalaisoikeuskysymyksiä. Sen tekijät pitivät yhteyttä Moskovan toisinajattelijoihin, kuten Andrei Saharoviin.\nLiettuan nuorisossa esiintyi liikehdintään 1960–1970-lukujen vaihteessa. Protestoidakseen miehitystä vastaan 19-vuotias Romas Kalanta teki polttoitsemurhan Kaunasissa. Kalantan hautajaisista tuli nuorison protesti järjestelmää vastaan. 3000 nuorta lauloi kiellettyä kansallislaulua, kantoi kiellettyä lippua ja kaatoi miilisiautoja. Mielenosoitukset kestivät useamman päivän ja lakkasivat vasta kun 7 000 miliisiä tukahdutti mellakan. Vain 500 nuorta pidätettiin ja suurin osa vapautettiin heti kun hiukset oli leikattu siistimmiksi. Kalantan marttyyrikuolema innosti muutamia hänen maanmiehiään samaan tekoon.\nVuoden 1977 perustuslakiuudistus johti Vilnassa mielenosoituksiin, koska uudessa perustuslaissa vahvistettiin Baltian maiden Neuvostoliittoon liittämisen laillisuus. Mielenosoituksilla haluttiin osoittaa, etteivät Liettuaa edustaneet Neuvostoliiton korkeimman neuvoston jäsenet ilmaisseet Liettuan kansan tahtoa äänestäessään uuden perustuslain vahvistamisen puolesta. Armeijan yksiköitä lähetettiin rauhoittamaan tilannetta, koska paikallinen miliisi ei yksin kyennyt hajottamaan mielenosoituksia.\nKamppailussa liettualaisten mielistä neuvostovalta ryhtyi monenlaisiin toimiin. Kirkollisille juhlille kehitettiin 1960–1970-luvuilla maallisia korvaajia. Pääsiäisen tilalle otettiin kevään juhla ja avioliittoon ryhdyttiin vihkimään loisteliaissa avioliittopalatseissa. Šiluvan Neitsyt Marian ilmestymispaikalle järjestettävää pyhiinvaellusta vaikeutettiin vuodesta toiseen muun muassa tiesuluilla ja vuonna 1979 paikkakunta asetettiin siellä väitetyn ”riehuvan kulkutaudin” vuoksi karanteeniin. Maan perinteinen puunveistotaide otettiin palvelemaan hallitsevaa ideologiaa. Kansantaiteilijoilta tilattiin vuosien 1941–1945 suuren isänmaallisen sodan muistomerkkejä. Lisäksi perustettiin valtion tukea saavia kansantanssiryhmiä ja liettualainen kommunistiveteraani V. Kapsuskas-Mickevičius nostettiin sankariksi. 1700-luvulla elänyttä pappisrunoilija Kristijonas Donelaitisia ylistettiin ja pidettiin lähes sosialistisen realismin varhaisena esitaistelijana.\nHenkeä kohden laskettuna Liettuassa ilmestyi eniten toisinajattelijoiden samizdat-julkaisuja ja tapahtui eniten mielenosoituksia ja massatapahtumia koko Neuvostoliitossa. Vuosina 1965–1978 10,3 % mielenosoituksista tapahtui Liettuassa, vaikka Neuvostoliiton väestöstä liettualaisia oli vain 1,3 %. 1970–1980-lukujen mielipidevangeista 150 oli liettualaisia. Vuosina 1968–1970 oikeudessa tuomittiin 103 henkeä neuvostovastaisuuden takia ja KGB käsitteli hallinnossaan 375 henkilön tapaukset.\nKuuluisia liettualaisia toisinajattelijoita ovat olleet arkkipiispa Mecislovas Reinys, uskonnon opettamisesta lapsille syytetyt katoliset papit Antanas Seskevicius, Prosperas Bubnis ja Juozas Zdebskis, Liettuan katolisten maanalaisen Kronikan julkaisemisesta syytetyt Petras Plumpa-Pluira, Nijole Sadunaite, Povilas Petronis, Jonas Stasaitis, Juozas Grazys ja Virgilius Jaugelis sekä kulttuurialan edustajista kielitieteilijä Jonas Kazlauskas, teatterinjohtaja Jonas Jurasas, taidemaalari Vladislovas Zhilius, tietosanakirjan toimittaja Sarunas Zukauskas, runoilija Tomas Venclova, tekniikan tohtori Mindaugas Tamonis ja teatterityöntekijä Antanas Terleckas.\nPerestroika ja tasavallan uudelleensynty[muokkaa | muokkaa wikitekstiä]\nLiettuan neuvostotasavallan lippu vuosina 1953–1988\nIhmisiä mielenosoituksessa Molotovin-Ribbentropin sopimusta vastaan Joniškisissa vuonna 1989.\nSajudis-liikkeen perustamisen 20-vuotisjuhlapostimerkki vuodelta 2008.\nKatso myös: Laulava vallankumous\nVuonna 1988 kaikki poliittinen, taloudellinen ja kulttuurillinen toiminta oli Liettuan kommunistisen puolueen hallinnassa. Liettualaiset, latvialaiset ja virolaiset vastustivat neuvostojärjestelmää muita neuvostokansoja enemmän ja tukivat Mihail Gorbatšovin uudistuspolitiikkaa (glasnost ja perestroika). Ronald Reagan vieraili Neuvostoliitossa toukokuussa vuonna 1988. Hän pääsi tapaamaan myös toisinajattelijoita, ja tavattujen joukossa olivat myös liettualaiset Nijole Sadunaitè ja Antanas Terleckas. Liettuan puoluelehti tuomitsi jyrkästi tapaamisen, mutta puoluelehden tuomio toi asian suuren yleisön tietoisuuteen. Se myös nosti toisinajattelijoiden arvostusta kansan keskuudessa.\nPian tapaamisen jälkeen alkoi Liettuan vapauden liiton julkinen toiminta. Heinäkuussa samana vuonna liitto esitti, että sen johtoon kuuluivat Sadunaitè ja Terlecas. Liitto asetti tavoitteekseen liettualaisten kansallisen tietoisuuden kohottamisen ja päämääräkseen Liettuan itsenäisyyden palauttamisen. Liitosta ei ollut joukkoliikkeeksi, mutta tulevina vuosina sillä oli tärkeä osa mielenosoitusten järjestäjänä. Se otti jo vuonna 1988 julkiseen keskusteluun esille stalinismin ajan rikokset, kuten maasta karkotukset.\nLiettualaisen älymystön johdolla perustettiin vuonna 1988 uudistusliike Sąjūdis.Uuden kansanliikkeen syntyä edelsi kaksi merkittävää asiaa. Virossa oli jo perustettu kansanrintama (Eesti Rahvarinne), mutta Liettuan tiedotusvälineet eivät kertoneet asiasta mitään. Toukokuussa 1988 kaksi virolaista tutkijaa vieraili Liettuan tiedeakatemiassa ja kertoi tapahtuneesta, mikä innosti esimerkillään liettualaista älymystöä toimimaan samoin. Toisena tekijänä oli liettualaisten kommunistien salamyhkäinen menettely Neuvostoliiton kommunistisen puolueen 19. konferenssin alla. Moskova oli vaatinut avointa toimintaa kunkin tasavallan puoluekokousedustajien valinnassa. Puolue ilmoitti edustajansa 28. toukokuuta 1988, jotka oli valittu puolueen salaisessa kokouksessa ehdokasasettelun ollessa virallisesti kesken. Liettuan edustajistossa oli vanhoillisilla selvä yliedustus. Tapaus aiheutti vastalauseryöpyn tiedeakatemiassa ja kesäkuun alussa järjestettiin suuri keskustelutilaisuus, johon saapui 500 edustajaa. Tilaisuudessa perustettiin Liettuan perestroikan aloiteryhmä,"Sajūdžio iniciatyvinè grupė"  eli lyhyesti Sąjūdis.\nKansanliike alkoi muovailla toimintaohjelmaansa asettamalla yhteiskunnallisen komission. Neuvostoeliitin etuoikeudet haluttiin lakkauttaa, sosiaaliavun lisäämistä ja työläisten elintason parantamista kannatettiin ja viranomaiset haluttiin tekemistään päätöksistä vastuuseen. Sąjūdis asetti myös kulttuurikomission, joka vaati ohjelmassaan kulttuuriperinnön säilyttämistä, kulttuurimuistomerkkien säilyttämistä ja yhteyksien luomista ulkoliettualaisiin. Kansallisuussuhteiden komitea esitti liettuan korottamista viralliseksi kieleksi ja historian palauttamista kansalle julkistamalla merkittäviä asiakirjoja. Ehdotettiin myös hintareformia, siirtolaisuuden vähentämistä, kaupan kehittämistä ja ekologisesti kestävää luonnonvarojen käyttöä. Itsenäisyydestä ei puhuttu vielä tässä vaiheessa mitään.\n28. syyskuuta 1988 Liettuan vapauden liitto järjesti mielenosoituksen Neuvostoliiton-Saksan toisen sopimuksen vuosipäivänä. Kyseisessä sopimuksessa Liettua oli luovutettu Neuvostoliiton etupiiriin. Liitto etsi yhteenottoa viranomaisten kanssa ja sai haluamansa. Korkein puoluejohto oli kutsunut mielenosoitusta tukahduttamaan 800 miestä, joihin kuului myös Neuvostoliiton sisäministeriön erikoisjoukkoja Minskistä. Miliisien ja mielenosoittajien välille puhkesi yhteenottoja, jotka kestivät seuraavaan yöhön.\nSeuraavana päivänä tilanteeseen heräsi myös Sąjūdis. Se järjesti yhdessä Vapauden liiton kanssa mielenosoituksen, missä tuomittiin turvallisuusviranomaisten käyttämä väkivalta. Lokakuun neljäntenä päivänä kommunistisen puolueen keskuskomitea kutsui Sąjūdisin neuvotteluihin. Liennyttääkseen jännitystä kommunistipuolue teki myönnytyksiä: se otti käyttöön tasavallan aikaisen trikolorin, asetti liettuan viralliseksi kieleksi ja tapasi kardinaali Sladkevičiusin keskustellakseen katolisen kirkon ongelmista.Viranomaiset ja Sąjūdis teettivät yhdessä tutkimuksen mielenosoituksen yhteydessä olleista väkivaltaisuuksista. Puoluejohtaja Songaila todettiin syypääksi ja hän erosi, sillä Moskova veti häneltä tukensa. Hänen tilalleen astui Algirdas Brazauskas Myös Sąjūdis järjestäytyi. Se piti edustajainkokouksen, jota kutsuttiin nimellä "Vilnan toinen suuri seimas". Kokouksessa valittiin puheenjohtajaksi Vytautas Landsbergis.\nVastavetona Liettuan kansallismieliselle liikehdinnälle joukko venäläisiä perusti vuonna 1988 Yhtenäisyys-liikkeen (Jedinstvo). Se vastusti liettuan kielen virallistamista. Järjestö sai aikaan joitain mielenosoituksia, mutta maan puolalaisvähemmistö ja venäläinen kulttuuriyhdistys eivät tukeneet sitä. Liike kuihtui seuraavana vuonna.\nVuonna 1989 tapahtumat etenivät nopeasti. Tammikuussa Sąjūdis voitti murskaavasti Liettuan korkeimman neuvoston täytevaalit. Tasavallan itsenäisyyspäivää vietettiin näyttävästi 16. helmikuuta. Pääsiäisenä pidettiin yleisliittolaisen edustajakokouksen vaalit ja Sąjūdis esitti ohjelmassaan täysin avoimesti täyden itsenäisyyden palauttamista. Algirdas Brazauskas hermostui ja esitti Sąjūdisin toiminnan rajoittamista. Vaalitaktisesti Sąjūdis asetti vastaehdokkaan kommunisteille kaikissa muissa piireissä paitsi Brazauskasin ja toisen sihteerin Beriozovin vaalipiireihin. Barazauskas ja Beriosov olivat ainoat ensimmäisellä kierroksella läpi menneet kommunistiehdokkaat. Vaalitappion jälkeen kommunistit suostuivat neuvotteluihin Sąjūdisin kanssa.\n23. elokuuta 1989, kun Molotov–Ribbentrop-sopimuksesta oli tullut kuluneeksi 50 vuotta, liettualaiset, latvialaiset ja virolaiset muodostivat 600 kilometriä pitkän ihmisketjun protestiksi.\nSąjūdisin vaikutuksesta Liettuan neuvostotasavallan korkein neuvosto kumosi vuoden 1940 päätöksen olla osa Neuvostoliittoa, hyväksyi monipuoluejärjestelmän 7. joulukuuta ja kansallislaulun. Merkittävä osa Liettuan kommunistisen puolueen jäsenistöstä kannatti Sąjūdista. 19.–20. 1989selvennä Liettuan kommunistinen puolue päätti Brazauskasin johdolla pitämässään 20. edustajainkokouksessa julistautua itsenäiseksi Neuvostoliitosta. Puolueesta tuli myöhemmin Liettuan demokraattinen työväenpuolue.\nLiettuan tasavalta (1990–)[muokkaa | muokkaa wikitekstiä]\nBaltian ihmisketjua Liettuassa\nMielenosoitus Neuvostoliiton pääsihteeri Mihail Gorbatšovia vastaan Šiauliaissa vuonna 1990.\nTaistelu itsenäisyydestä (1990–1991)[muokkaa | muokkaa wikitekstiä]\nVuonna 1990 Sąjūdis voitti Liettuan korkeimman neuvoston vaalit. 11. maaliskuuta 1990 korkein neuvosto julisti Liettuan itsenäiseksi ensimmäisenä Neuvostoliiton alueena. Korkein neuvosto myös nimitti valtion uudet johtajat ja laati väliaikaisen perustuslain. Tuona päivänä katsotaan Liettuan neuvostotasavallan lakanneen olemasta. Vytautas Landsbergisista tuli valtion päämies ja Kazimira Prunskienėsta ministerikabinetin puheenjohtaja.\n15. maaliskuuta Neuvostoliitto asetti poliittisia ja taloudellisia pakotteita Liettuaa vastaan. Puna-armeija miehitti muutamia Vilnan tärkeitä julkisia rakennuksia. Lisäksi panssarivaunuja määrättiin partioimaan kaduille. Liettualaiset hallituksen kannustamana protestoivat Neuvostoliiton toimia väkivallattomasti.\n10. tammikuuta 1991 Neuvostoliiton viranomaiset yrittivät tukahduttaa Liettuan hallitusta tukemalla liettualaisista kommunisteista koostuvaa Kansallista pelastuskomiteaa. Kolme päivää myöhemmin ns. tammikuun tapahtumissa Puna-armeija otti väkivalloin haltuunsa Vilnan televisiotornin. Valtauksessa sai surmansa 14 aseetonta liettualaista mielenosoittajaa ja 700 haavoittui. Kansallinen pelastuskomitea julisti Liettuan hallituksen lakkautetuksi, vaikka korkeimman neuvoston ja hallituksen päärakennuksia ei koskaan vallattu. Neuvostoliitto epäonnistui itsenäisyysliikkeen murskaamisessa, kun televisiotornin verilöyly tuli ulkomaiden tietoisuuteen. Liettuan hallitus sai jatkaa toimintaansa.\n9. helmikuuta järjestetyssä kansanäänestyksessä yli 90 % äänestäneistä (äänestysaktiivisuus 76 % äänioikeutetuista) äänesti itsenäisen Liettuan puolesta.\nNeuvostoliiton vallankaappausyrityksen aikana neuvostojoukot ottivat haltuun lukuisia tärkeitä rakennuksia Vilnassa. Vallankaappauksen epäonnistuttua sotilaat palasivat takaisin kasarmeihinsa. Liettuan hallitus kielsi kommunistisen puolueen toiminnan ja määräsi sen omaisuuden takavarikointiin. Ensimmäisenä Liettuan itsenäisyyden tunnusti Islanti ja lopulta Venäjä tunnusti itsenäisyyden syyskuussa 1991 useita kuukausia kansanäänestyksen jälkeen.\nUuden valtion rakentaminen[muokkaa | muokkaa wikitekstiä]\nKuten monissa muissakin entisen Neuvostoliiton maissa, myös Liettuassa uudistusliike Sąjūdis menetti kannatustansa. Ihmiset odottivat pääsevänsä nopeasti kapitalistiseen järjestelmään, mikä oli mahdotonta. Markkinatalouteen siirtyessä työttömyys kasvoi voimakkaasti. Liettuan demokraattisesta työväenpuolueesta tuli Sąjūdisin vastaehdokas vuoden 1992 parlamenttivaaleissa. Sąjūdis koki vaaleissa tappion työväenpuolueen saadessa Seimasiin enemmistön. Työväenpuolueella ei kuitenkaan ollut tarpeeksi valtaa muuttaa perustuslakia. Vasemmisto koki kuitenkin tappion seuraavissa vaaleissa vuonna 1996, joissa oikeistolainen Kotimaan liitto sai vaalivoiton. Hitaasti merkitystään menettänyt Sąjūdis muuttui puolueesta julkiseksi organisaatioksi.\nUudelleen itsenäistyneen Liettuan historian alkuvaiheen näkyvimpiä poliitikkoja oli Vytautas Landsbergis, joka johti Sajudis-liikettä ja toimi Liettuan itsenäiseksi vuonna 1990 julistaneen parlamentin puhemiehenä. Toinen itsenäisyyden alkuvaiheen keskeinen poliittinen vaikuttaja oli Algirdas Brazauskas, joka johti vuoden 1992 vaaleissa Sajudiksen voittanutta kommunistipuolueen seuraajaa Demokraattista työväenpuoluetta. Brazauskas oli Liettuan presidentti vuosina 1993–1998 ja pääministeri 2000-luvun alussa.\nYksityistäminen[muokkaa | muokkaa wikitekstiä]\nMarkkinatalouteen siirtymiseksi valtion omistamat yritykset ja ihmisille vuokratut asunnot yksityistettiin. Koska ihmisillä ei ollut rahaa, hallitus jakoi tositteita, joilla voitiin yksityistää esimerkiksi kiinteistö. Yhtiöiden yksityistäminen järjestettiin huutokaupoissa. Toisin kuin Venäjällä, Liettuassa yksityistäminen ei luonut pientä muuta väestöä rikkaampaa ryhmää. Tämä johtui mahdollisesti siitä, että yksityistäminen aloitettiin pienistä yrityksistä kuin suurista. Yksityistämiseen liittyi myös ongelmia. Monet yritykset jotka olivat menestyneet Neuvostoliiton sisämarkkinoilla, menettivät asiakkaansa.\nVaikka Liettuasta tuli itsenäinen valtio, pysyi valtion alueella kuitenkin merkittävä määrä Venäjän armeijan sotilaita. Venäläisten joukkojen kotiutus Venäjälle oli yksi 1990-luvun Liettuan ulkopolitiikan päätavoitteista. Liettua ja Venäjä allekirjoittivat 8. syyskuuta 1992 sopimuksen, jossa sovittiin venäläisten joukkojen lähtevän maasta 31. elokuuta 1993 mennessä, mikä myös toteutui.\nEnsimmäinen uuden tasavallan sotilaallinen järjestö oli Liettuan vapaaehtoisjoukot, jotka perustettiin pian itsenäisyysjulistuksen jälkeen. Myöhemmin muodostettiin Liettuan puolustusvoimat, joiden sotilashaaroiksi tulivat maavoimat, merivoimat, ilmavoimat ja vapaaehtoisjoukot. Liettuan erikoisjoukot aloittivat toimintansa virallisesti vuonna 2008.\nKansallisen valuutan luominen ja integroituminen länteen[muokkaa | muokkaa wikitekstiä]\n5 litin kolikko vuodelta 1997.\nItsenäisyyden jälkeen Liettuan uudeksi valuutaksi haluttiin jo sotien välisenä aikana käytössä ollut liti. Tämä ei kuitenkaan tapahtunut nopeasti ja Venäjän ruplan jälkeen väliaikaiseksi valuutaksi otettiin talonas (kutsuttiin myös nimellä Vagnorkė ja Vagnorėlis pääministeri Gediminas Vagnoriusin mukaan). Talonas oli kuitenkin hyvin yksinkertaisesti luotu, joten sitä väärennettiin helposti ja inflaatio kasvoi. Liti otettiin uudelleen käyttöön kesäkuussa 1993.\nIgnalinan ydinvoimala suljettiin vuoden 2009 lopulla\nLiettua on ollut Euroopan unionin ja NATOn jäsen vuodesta 2004.\nLokakuussa 2004 Liettua liittyi Euroopan unionin ja Naton jäseneksi. Yksi suurimmista ehdoista Liettuan EU-jäsenyydelle oli, että maan täytyi luvata sulkea neuvostoteknologiaa ja Tšernobylin onnettomuustyyppiä edustava Ignalinan ydinvoimala. Voimala suljettiin lopullisesti 31. joulukuuta 2009. Liettua aikoo rakentaa alueelle uuden ydinvoimalan.\nNaton jäsenenä Liettua osallistuu kriisinhallintaoperaatioihin Afganistanissa (ISAF), Kosovossa ja Bosnia ja Hertsegovinassa.\nValdas Adamkus toimi Liettuan presidenttinä vuosina 1998–2003 sekä 2004–2009.\n12. heinäkuuta 2009 Dalia Grybauskaitėsta tuli maan uusi presidentti Valdas Adamkusin jälkeen. Grybauskaitė on maan ensimmäinen naispresidentti.\nToukokuussa 2019 Liettuan presidentinvaalit voitti puolueisiin sitoutumaton, pankkimaailmassa uransa tehnyt ekonomisti Gitanas Nauseda, josta tuli Liettuan kuudes presidentti.\nKallio, Aulis: Liettuan historia. Jagellonica-kulttuuriyhdistys,Tampere, Tampereen yliopistopaino- Juvenes Print Oy, 2009 ISBN 978-951-98665-3-6\nHistory of Lithuania (englanniksi)\nHistories of nations: Lithuania (englanniksi)\n↑ Samalavičius, Stasys: An outline of Lithuanian history, s. 5-6. Vilna: Diemedis Leidykla, 1995. ISBN 9986-017-0. (englanniksi)\n↑ Edvardas Gudavičius: "Lietuvos istorija", sivu 28. 1999\n↑ R. Bideleux.: "A History of Eastern Europe: Crisis and Change", sivu 122, Routledge. 1998\n↑ Neville, Peter: Matkaopas historiaan: Venäjä, s. 129-132. Suomentanut Anna Toppi. Kustannusosakeyhtiö Puijo, 1998. ISBN 951-579-080-8.\n↑ Introduction of Lithuania CIA World Factbook. Viitattu 24.5.2010. (englanniksi)\n↑ a b c Samalavičius, Stasys: An outline of Lithuanian history, s. 5. Vilna: Diemedis Leidykla, 1995. ISBN 9986-017-0. (englanniksi)\n↑ Reserve – Archaeological site - Archaeological researches (Kernavėn suojelualue - Arkeologinen kohde - Arkeologiset tutkimukset linnasta) Administration of the State Cultural Reserve of Kernavė, Lithuania. Viitattu 11.1.2013. (englanniksi)\n↑ Kernavė Archaeological Site (Cultural Reserve of Kernavė), (englanniksi), viitattu 2013-01-11 Unesco\n↑ a b c Z. Kiaupa, J. Kiaupiene, A. Kuncevicius: The History of Lithuania before 1795. Lithuanian institute of history, Vilnius 2000\n↑ Hiden, John and Salmon, Patrick: "The Baltic Nations and Europe", Longman. 1994\n↑ Küng, Andres: Unelma vapaudesta. Passiivinen vastarinta nyky-Baltiassa, s. 145. Kustannuspiste Oy, 1979. ISBN 951-95192-9-7.\n↑ Maksimaitis, Mindaugas : "Lietuvos valstybės konstitucijų istorija (XX a. pirmoji pusė)", sivut 35–36. Justitia, 2005\n↑ Liettuan historiaa Donelaitis-seura. Viitattu 24.5.2010.\n↑ Vardys, Vytas Stanley; Judith B. Sedaitis: "Lithuania: The Rebel Nation", sivut 34–36. Westview Press, 1997\n↑ Max jakobson: Väkivallan vuodet: 20. vuosisadan tilinpäätös I, s. 312. Helsinki: Otava, 1999. ISBN 951-1-113369-1.\n↑ a b Kallio, s. 244–245\n↑ Kallio, s. 242–243\n↑ Kallio, s. 248\n↑ Michael MacQueen: The Context of Mass Destruction: Agents and Prerequisites of the Holocaust in Lithuania hgs.oxfordjournals.org. Viitattu 24.5.2010. (englanniksi)\n↑ Baumel, Judith Tydor : "The Holocaust Encyclopedia", sivut 51-52. Yale University Press, 2001\n↑ The holocaust in Lithuania Porat, Dina. Routledge. Viitattu 24.5.2010. (englanniksi)\n↑ Bubnys, Arūnas: The vanished world of Lithuanian Jews books.google.com. Viitattu 24.5.2010. (englanniksi)\n↑ Kallio, s. 253) Jagellonica-kulttuuriseura, Tampere 2009\n↑ Senn, Alfred E.: Reflections on the Holocasut in Lithuania lituanus.org. Viitattu 24.5.2010. (englanniksi)\n↑ Kallio, s. 261\n↑ Kallio, s. 265\n↑ Kallio, s. 264–265\n↑ a b Kallio, s. 267\n↑ a b Kallio, s. 269\n↑ a b Kallio, s. 273\n↑ Kallio, s. 274–275\n↑ Kallio, s. 278–279\n↑ Kallio, s. 280–290\n↑ Kallio, s. 290–292\n↑ Kallio, s. 291–292\n↑ Kallio, s. 293\n↑ Kallio, s. 291, 294–296\n↑ Kallio, s. 299\n↑ Küng, Andres: Unelma vapaudesta. Passiivinen vastarinta nyky-Baltiassa, s. 122-123. Kustannuspiste Oy, 1979. ISBN 951-95192-9-7.\n↑ Küng, Andres: Unelma vapaudesta. Passiivinen vastarinta nyky-Baltiassa, s. 282-287. Kustannuspiste Oy, 1979. ISBN 951-95192-9-7.\n↑ Kallio, s. 290,298\n↑ Kallio, s. 290\n↑ Küng, Andres: Unelma vapaudesta. Passiivinen vastarinta nyky-Baltiassa, s. 111-116, 135-145. Kustannuspiste Oy, 1979. ISBN 951-95192-9-7.\n↑ a b Kallio, s. 305\n↑ Kallio, s. 305–306\n↑ Kallio, s. 306\n↑ Kallio, s. 306–307\n↑ Kallio, s. 317\n↑ Kallio, s. 318\n↑ Kallio, s. 320–322\n↑ Kallio, s. 321\n↑ Kallio, s. 323–324\n↑ Kallio, s. 324\n↑ Supreme Council (Reconstituent Seimas) 1990-1992 Seimas. Viitattu 24.5.2010. (englanniksi)\n↑ Lithuania profile BBC News. 16.1.2018. Viitattu 31.3.2020. (englanniksi)\n↑ Liettuan Ignalinan ydinvoimala suljettiin onnistuneesti Helsingin Sanomat. Viitattu 24.5.2010.\n↑ Visaginas Nuclear Power Plant official website VAE. Viitattu 24.5.2010. (englanniksi)\n↑ Liettuan ensimmäinen naispresidentti astui virkaan Yle. Viitattu 24.5.2010.\nNoudettu kohteesta ”https://fi.wikipedia.org/w/index.php?title=Liettuan_historia&oldid=20510084”\nSivua on viimeksi muutettu 30. toukokuuta 2022 kello 05.30.


Calla Lily No2 Juliste - Valkoiset kukat - desenio.fi\nTauluja / Julisteet / Piirrokset / Calla Lily No2 Juliste\nCalla Lily No2 Juliste\n– Kuvitus kolmesta valkoisesta viivapiirroskallasta beigellä taustalla Viivapiirroskuvitus kimpusta valkoisia kalloja vasten beigeä taustaa. Viivapiirrostaide on minimalistinen tyyli, joka on todella trendikästä juuri nyt, ja yhdessä Calla Lilly No1:n kanssa saat täydellisen parin.\nJulisteessa on painettu valkoinen reunus, joka kehystää aiheen kauniisti. 15218-5 Kehyskartonki ei sisälly hintaant Juliste painetaan sitten tilauksen mukaan ja lähetetään sinulle. Jos olet tilannut muita tuotteita, tulet siis samaan kaksi erillistä lähetystä. 100x150-kehykset lähetetään kotitoimituksena ja toimitetaan kotiovellesi. Jos tilaat muita tuotteita 100x150-kehysten kanssa, huomaa, että ne lähetetään erillisenä toimituksena, sillä ne toimitetaan eri varastoista.


Nyt on mun vuoro part. 2: Miinusta miinusta\nPalataanpa perusjuttuihin; aamupaino 85,2! Kahdessa viikossa -800g. Erittäin, erittäin hyvä siihen nähden miten viime viikko tuli perseiltyä niin treenien kuin syömistenkin osalta. Tämä viikko onkin mennyt jo taas normaalirytmissä, vaikken töihin eilen vielä päässytkään pienoismallin sairastumisen vuoksi. Jep, aloitin loman jälkeen tyylikkäästi lapsen sairaslomalla :D Pienoismalli on onneksi tänään jo rutkasti parempi, joten menee tänään mun äidin hoitoon että pääsen käymään töissä. On oikeasti jopa kiva mennä.\nViime viikon liikuntaan ei palata, mutta tällä viikolla homma on mennyt taas hyvin:\nMa - lentopallo 1h 50min\nTi - beachvolley 1h 45min, kuntopiiri 40min\nKe - lepo\nTo - lentopallo 1h 40min\nPe - juoksu/pyöräily, ehkä puntti\nLa - juoksu/pyöräily/lepo\nSu - juoksu/pyöräily, puntti\nSellaista! Nyt mun pitää jo mennä, kolmen minuutin päästä pitäis periaatteessa istua autossa. Hups. :D Onneksi se ei ole niin justiinsa tänään. Mukavaa perjantaita!\nLiikkumisia ja ryhtiliike, taas\nÄitiydestä, itsensä hyväksymisestä ja kaikesta sil...


Pori, Kino « Happoradio\n17.2.2005, 0:00 | Keikkapäiväkirja\nMarkku DeFrost: Tästä se lähtee! Laskettiin, että TJ on 21 (armeijan käyneet tietää) ja kaikilla oli odottava mieli, miten puimurikuskit urakasta selviää. (Alkamassa oli siis näiden parin klubikeikan jälkeen tuo paljon pelätty X-Tour, jonka ensimmäinen yhtäjaksoinen pätkä kesti sen kolme viikkoa. -Toim. huom.) Porissa oli siis penkkaribileet ja mie, Aki & Jami mentiin ekaks Loimaalle Akin rouskulla (joka jäi Aarnion poikien hoteisiin. Terveisiä sinne vaan. Pankaa se rotjake saatana nyt kuntoon. Pakoputki roikkuu ja ovet ei aukee. Mie suosittelin Teitä Akille, se ei enää ikinä usko minnuu, jos se auto on ihan romuna teidän ”korjauksen” jäljiltä. Kyllä pittää olla 300 euron autossakin takuu. Mie vielä erikseen sanoin, että siinä on Aarnion takuu, joka on väkevämpi kuin mersun elinikäinen puhkiruostumattomuustakuu.) ja jatketiin siitä sitten AH:n kyydillä Poriin. Moninaiset ovat yhtyeemme logistiset ratkaisut. Majoituimme Porin Sokos Hotel Vaakunaan ja miulla paukkui taas Finnairin pisteet. Tiesittekö, että plussa -pisteillä ei saa mitään kivaa, mutta ilmaiset lentomailit tekee höpöä?\nItse keikkapaikka oli meille tuttu. Pidimme siellä PA–treenit ennen kiertueen alkua, vaikka emme olleet paikassa varsinaisesti keikalla olleetkaan. PA–treeneissä kasataan koko keikkakattaus valoja ja lavaa myöten. Siis periaatteessa ihan normaali keikka mutta ei lainkaan yleisöä. Sekin on meille niin kovin tuttua.\nBäkkäri oli mun kylppärin kokoinen ja siellä ennen keikan alkua tupakkia poltellessa saatiin aikaiseksi todella miehekäs savuverho. Alkunauhan soidessa Suomen juntein juntti Jute51 Musikka käveli bäkkärille. Perskeles, meni pasmat housuun koko bändiltä! Jee, Jute! Keikalla opettelin käyttämään uutta MD:tä, jonka Kulju oli ostanut männäviikolla Sothebyn huutokaupasta Guatemalan Prinssiltä. Siksi se veloittaa siitä ”helvetisti + alv”. Keikka meni rutiinilla ja porukkaakin oli paikalla oikein kivasti. Mie vetäisin pikakännit ennen keikkaa ja lähdin Haamun kyydissä hotellille, josta hän jatkoi vielä kotiinsa Loimaalle yöksi. Aki ja Jami joivat pilkun pois Juten kanssa ja taisivat jatkaa vielä hotellin käytävässä parin oluen verran. Huoneeseen eivät uskaltaneet, kun mulla oli vielä sillon pe aamuna menoa ja tiesivät että olisin kovin pahoillani jatkoista meidän hotellihuoneessa.


Työsuunnitelma. Kivijärven kalastusalue Vesa Tiitinen, PL 46, LAPPEENRANTA TOIMINNALLINEN SELVITYS LEMIN JÄRVIEN KUNNOSTUS HANKE - PDF\nTyösuunnitelma. Kivijärven kalastusalue Vesa Tiitinen, PL 46, LAPPEENRANTA TOIMINNALLINEN SELVITYS LEMIN JÄRVIEN KUNNOSTUS HANKE\nDownload "Työsuunnitelma. Kivijärven kalastusalue Vesa Tiitinen, PL 46, 53101 LAPPEENRANTA TOIMINNALLINEN SELVITYS LEMIN JÄRVIEN KUNNOSTUS HANKE"\n1 TOIMINNALLINEN SELVITYS LEMIN JÄRVIEN KUNNOSTUS HANKE SELVITYS AIKAJAKSOLLA HANKKEEN LÄHTÖKOHDAT Kivijärven kalastusalue on pyytänyt saapuneella hakemuksella, että sille myönnettäisiin euroa POMO + - ohjelmasta kalastorakenteen kunnostushankkeelle Lemin kunnan järvialueille. Hanketta ovat sitoutuneet rahoittamaan vaikutusalueen osakaskunnat euroa ja alueen kunnat yhteensä eurolla. Kaakkois Suomen TE keskus on hyväksynyt hankkeen kustannuksiksi hakemuksen mukaiset euroa. Koko hankkeen hyväksytty toteutusaika on HANKKEEN TAVOITTEET Hankkeen kohdejärvet ovat Kivijärvi, Lahnajärvi, Syntymäinen, Kotajärvi ja Keskinen. Hankkeen tarkoituksena on saada aikaan kalataloudellisesti tuottava vesialue kunnostamalla maaseudun kolmas voimavara kuntoon ja käyttöön. Saalistavoitteeksi asetetaan yhteensä 100 tonnia vuosina Kalavesien tuotto vesialueella perustuu tulevaisuudessa luontaisesti lisääntyviin, uusiutuviin ja hyvän kasvun omaaviin massakalakantoihin (muikku, ahven ja särki). Hankevaiheen päätulokset, toimintapuitteet vesistöön kohdistuville kannattaville maaseudun elinkeinoille (kalastus, kalanjalostus, matkailu) ylläpidetään siten, että kalastorakenteen kunnostuksen yhteydessä ammattimaiset kalastorakenteen kunnostajat kouluttavat paikallisia uusia yrittäjiä kalastukseen, kalankäsittelyyn ja kalanjalostukseen. 3. HANKKEEN TOIMENPITEET SUHTEESSA TYÖSUUNNITEL- MAAN/TAVOITTEISIIN Hakija on hankesuunnitelman mukaisesti kilpailuttanut hankkeen toiminnot. Tarjouskilpailun on voittanut Hannu Yläoutinen. Tarjous on ollut hinnaltaan edullisin. Ohjausryhmä on päätöksellään ( ) siirtänyt hankkeet työt kokonaisuudessaan Tmi Kari Kinnuselle. Päätöksen perusteluna on ollut se, että Hannu Yläoutisella ei ole ollut riittäviä resursseja. Hankkeen toimenpiteet ovat työsuunnitelman mukaisesti kalastorakenteen kunnostus, ammattitaidon ja osaamisen siirto kalastuksessa, kalan käsittelyssä ja kalan jatkojalostuksessa uusille/tuleville yrittäjille, seuranta ja tiedotus ja hankkeen hallinnointi Kalastorakenteen kunnostus Vain tehokkaalla ja ennen kaikkea oikea aikaisella, syksyllä ja talvella, tapahtuvalla valikoimattomalla kalastuksella voidaan vaikuttaa kalaston rakenteeseen ja ylläpitää tuloksia. Saalistavoitteeksi asetetaan hankejaksolle 100 tonnia. Kalastorakenteen kunnostuksen suorittavat alan ammattilaiset tarjouskilpailun perusteella. Lisäksi paikalliset osakaskunnat osallistuvat myös hoitokalastukseen yleisen linjauksen mukaisesti. 1\n2 Tmi Kari Kinnunen ja Ruomin ja Värtölän osakaskunnat vastasivat raportointijakson ( ) kalastorakenteen kunnostuksista Lahnajärvellä, Keskisellä, Syntymäisellä ja Kivijärvellä. Hoitokalastuksen pyyntivälineinä käytettiin hoitorysiä, nuottaa ja katiskoita (osakaskunnat). Kunnostuksen kokonaissaaliskertymä oli kg. Kokonaissaalis koostui särjestä ( kg/34,7 %), salakasta ( kg/39,5 %), ahvenesta (5.485/ 14,5 %), lahnasta (3.526 kg/ 9,3 %), kiiskestä (255 kg/0,7 %), sorvasta (317 kg/0,8 % ja suutarista (202 kg/0,5 %). Järvikohtaiset vähempiarvoisten kalalajien saaliskertymät (kg ja %) ovat esitetty eri raportointijaksolta ja koko vuoden osalta alla olevissa taulukoissa: Lahnajärvi Ajanjakso Pyyntimuoto Kg Särki Salakka Lahna Sorva Ahven Kiiski Kuore Katiskat Rysät Talvinuotta Yhteensä (kg) % 52,9 29,2 7,6 0,3 8,3 1,4 0,3 Lahnajärvestä on poistettu vähempiarvoista kalaa 29,4 kg/vesihehtaari vuonna Tavoitteena on muikkukantojen vahvistaminen järvessä. Kesäinen rysäpyynti toi esille sen, että Lahnajärveen on syntynyt kohtalainen hottamuikkukanta. Parhaimmillaan yhdessä rysässä oli kiloa hottaa. Hotan pituudet vaihtelivat mm välillä heinäkuun puolessa välissä vuonna Kevättalvisessa nuottauksessa (2 kpl) muikkukanta muodostui kahdesta ikäluokasta (2004 ja 2005). Kuhakanta on vahva Lahnajärvessä Keskinen Ajanjakso Pyyntimuoto Kg Särki Salakka Lahna Sorva Ahven Katiskat Nuotta Rysät Yhteensä (kg) % 35,8 4,6 9,2 0,7 49,7 Keskisestä on poistettu vähempiarvoista kalaa 60,8 kg/vesihehtaari vuonna Tavoitteena on saada aikaan järveen vahva ja hyvin kasvava siikakanta. 2\n3 Planktonsiikaa on istutettu syksyllä 2005 ja 2006 osakaskuntien varoilla. Siian kasvua seurattiin syksyllä Syyskuun alkuun mennessä siiat olivat saavuttaneet n cm pituuden. Kasvu on kohtalaisen hyvä Syntymäinen Ajanjakso Pyyntimuoto Kg Särki Salakka Lahna Sorva Ahven Kiiski Katiskat Rysät Nuotta Rysät Talvinuotta Yhteensä (kg) % 28,9 7,7 17,5 4,0 37,1 4,8 Syntymäisestä on poistettu vähempiarvoista kalaa 30,6 kg/vesihehtaari vuonna Tavoitteena on vahvistaa muikkukantoja järvessä. Järvestä on tavattu vain yksittäisiä muikkuja Kotajärvi Ajanjakso Pyyntimuoto Kg Särki Salakka Lahna Suutari Ahven Kiiski Katiskat Nuotta Talvinuotta Yhteensä (kg) % 28,2 26,9 15,7 2,3 25,7 1,2 Kotajärvestä on poistettu vähempiarvoista kalaa 25,9 kg/vesihehtaari vuonna Tavoitteena on vahvistaa järven muikku ja kuhakantoja. Kotajärvessä on harva lisääntyvä muikkukanta. Runsaista kuhaistutuksista ( kpl) ja kalastusrajoituksista (talvinen syvännepyynti) huolimatta kuhakanta ei ole kovin vahva Kivijärvi Ajanjakso Pyyntimuoto Kg Särki Salakka Lahna Ahven Kiiski Nuotta Rysät Yhteensä % 33,2 51,4 9,9 4,7 0,8 Kivijärvestä on poistettu vähempiarvoista kalaa 24 kg/vesihehtaari vuonna\n4 Tavoitteena Tavoitteena on muikkukantojen vahvistaminen järvessä. Hankealueella Kivijärvessä (Sarkalahden ja Ramaselkä) muikun osuus on ollut noin 2 % nuottaussaaliista. Muikun osuus on kuitenkin suurempi, koska kalastajat ovat vältelleet puhtaita muikkuparvia. Alla taulukko muikkukannan ikärakenteesta Kivijärven Ramaselällä (Etelä Karjalan kalatalouskeskus/aarno Karels): Ikäryhmä kpl % pituus (keskiarvo) 0 + (2006) 1 0,7 130 mm 1 + (2005) 24 17,4 160 mm 2 + (2004) 94 68,2 174 mm 3 + (2003) 0 0, (2002) 1 0,7 156 mm Yhteensä otos 119 Kaiken kaikkiaan urakoitsija ja osakaskunnat ovat pyytäneet vähempiarvoista kalaa yhteensä kiloa vuonna Saalis koostui salakasta ( kg/34,4 %), särjestä ( kg/ 34,3 %), ahvenesta (8.626 kg/17,3 %), lahnasta (5.809 kg/11,6 %), kiiskestä (681 kg/1,4 %), sorvasta (297 kg/ 0,6 %), suutarista (202 kg/0,4 %) ja kuoreesta (15 kg/ alle 0,1 %). Saalis on pyydetty nuotalla ( kg/51,3 %), rysillä ( kg/ 28,6 %), talvinuotalla (5.050 kg/ 10,1 %) ja katiskoilla (4.998 kg/ 10 %). Koko hankkeen aikana ( ) on pyydetty vähempiarvoista kalaa yhteensä kiloa Ammattitaidon ja osaamisen siirto Kalastorakenteen kunnostuksen yhteydessä ammattimaiset kalastorakenteen kunnostajat tutustuttavat/kouluttajat paikallisia uusia yrittäjiä kalastukseen, kalankäsittelyyn ja kalanjalostukseen. Paikalliset yrittäjät tulevat hyödyntämään ja ylläpitämään tuloksia hankevaiheen loputtua. Urakoitsijan toimesta on järjestetty koulutustilaisuus hoitokalastuksen tavoitteista ja toimenpiteistä hankealueen osakaskunnille ja Raija ja Ossi Tuuliaisen Säätiölle Seuranta ja tiedotus Hoitokalastussaaliista pidetään kirjanpitoa. Lisäksi kohdejärvien kalakantoja seurataan talvisilla koenuottauksilla. Hankkeen osalta järjestetään tiedotustilaisuus osakaskunnille, sidosryhmille ja lehdistölle. 4\n5 Hoitokalastussaaliista on pidetty kirjanpitoa, jonka pohjalta on laadittu yhteenveto raportointijakson hoitokalastuksista. Hankkeesta on tiedotettu Etelä Karjalan kalatalouskeskuksen www. sivuilla Hallinnointi Ohjausryhmä kokoontuu tarvittaessa. Hankkeen ohjausryhmä on kokoontunut


Ylös turmion kuopasta - Seurakuntalainen\nBlogi 08.10.2021 12:36 (päivitetty 12:36)\n”Hän nosti minut ylös turmion kuopasta, lokaisesta liejusta, ja asetti minun jalkani kalliolle, hän vahvisti minun askeleeni” (Ps. 40: 3).\nMinä olen mieltänyt itseni pitkälle aikuisikään saakka ihmisenä, joka pystyy omille voimillaan ja suurella tahdonvoimallaan ponnistelemaan itsensä kuiville kaikenlaisista turmion kuopista.\nMutta sitten olen kaatunut yhä uudelleen sellaisiin juoksuhiekkoihin, joissa olen onnistunut vain pahentamaan kurimustani omilla, täysin riittämättömiksi osoittautuneilla pyristelyilläni.\nYmmärrän tänään paremmin Daavidin sanoja. Hän oli joutunut tässä Psalmissaan jälleen sellaisiin ongelmiin, joita hän ei osannut itse ratkaista, uponnut niin syvälle ahnaasti ihmistä kuluttavaan liejuun, josta ei ilman yliluonnollista apua voi nousta ylös.\nNiinpä Daavid seisoi vyötäröään myöten liemissä, jotka hän oli monesti itse keittänyt, monesti muiden sysäämänä ja kaikkea siltä väliltä. Aikansa rimpuiltuaan hän ei osannut enää muuta kuin pysyä mahdottomassa tilanteessaan paikallaan ja huutaa Jumalaa pelastamaan hänet.\nPelastus, jota Daavid rukoili ja päivä päivältä odotti, ei ollut enää luonteeltaan ”minä + Jumala” -mallista, vaan Daavid tarvitsi Jumalan, joka olisi yksin riittävän vahva ja halukas ottamaan nosto-operaation täysin omille, leveille hartioilleen. Ja sen myös Jumala teki, yhä uudelleen ja uudelleen.\nMinä luulen, että Daavid oli näin avoin omasta avuttomuudestaan ja Jumalan suunnattomasta armon nostokyvystä siksi, että hän halusi valaa uskoa meihin, jotka tänään olemme omissa turmion kaivoissamme. Hänen sanomansa oli se, että meidän tehtävämme ei olekaan pelastaa itse itseämme, se on Herramme osuus.\nAvuttoman ja epätoivoisen avunhuuto ja odotus. Se riittää. Jumalamme lempitehtävänä on ottaa meistä tiukka ote käsiemme alta ja nostaa meidät kalliolle, jonka nimi on Armo. Sen päällä likainen puhdistuu, heikko vahvistuu ja näköalaton saa uuden suunnan.


Moottori 1.9 l, Bensiini Rek.nro NJG-380\nTarkista ajoneuvon tiedot. Lähetä tekstiviesti AT NJG380 numeroon 16258, saat ajoneuvon omistaja-/haltijatiedot sekä tekniset tiedot suoraan Trafin ajoneuvorekisteristä. Hinta 3,73 €/viesti. Lisätietoja »\nMyydään siisti ja hyväkuntoinen e46 suhteellisen vähäisillä kilometreillä. Hyvät 18kesä -ja 16nastarenkaat.\nAuto ollut taloudessa noin vuoden, jonka aikana laiteltu tarpeen mukaan mm. akku, raitisilmasuodatin, öljyt ja suodatin. Takalasit myös tummennettu ammattilaisen toimesta. Lisäks...Lue lisää »\nAuto ollut taloudessa noin vuoden, jonka aikana laiteltu tarpeen mukaan mm. akku, raitisilmasuodatin, öljyt ja suodatin. Takalasit myös tummennettu ammattilaisen toimesta. Lisäksi edellinen omistaja vaihtanut juuri ennen myyntiä jarrulevyt ja palat joka nurkkaan. Jäähdytin pian vaihtokunnossa (tyyppivika), uuden saa mukaan, sekä uuden vesipumpun ja termostaatin koteloineen. Pieni ruosteenalku vasemman takaoven alapuolella, muuten koriltaan siisti ja maalipinta hyvässä kunnossa.\nKangassisusta siisti ja ehjä, kuvia siitä myöhemmin.\nKierroslukumittari ei jostain syystä pelitä mutta ei ole menoa haitannut.\nAuton näytöt numerosta: 044 5592229\nMyydään pois coupe-kuumeen takia. Piilota »\nJohannes Tirri, Laitila\nVaihtokohde: Volvo 740 (Myyty) - Nettiauto - Verner Tanhuanpää\nNJG-380, Nettiauto ID 10486262


Antony And The Johnsons: I Am A Bird Now – Dome.fi\nAntony and the Johnsonsin I Am A Bird Now on aidosti liikuttava, rakastettavan dekadenttiin historiaan nivottu pieni suurteos. Näin tiukkaa irtiottoa maailmaa verhoavan audiosaasteen keskinkertaisuudesta ei ikävä kyllä kuule kovin monta kertaa vuodessa, jos kertaakaan.Esteettisesti ja sisällöltään Antonyn levyn juuret ovat kabareetransvestiittien ja taiteilijoiden “downtown” New Yorkissa, eli maailmassa johon aids iski aikoinaan kuin salamasota kirkkaalta taivaalta. Sama maailma ja sen asteittainen hivutuskuolema on synnyttänyt lukemattoman määrän hienoa taidetta teatterista kirjallisuuteen, mutta musiikin saralla ei mitään tätä vastaavaa sitten Patti Smithin.Antonyn ääni on ansaitusti pääosassa. Hän on uniikki tulkitsija, ilmaisuvoimaltaan yhtä haavoittuva ja sykähdyttävä kuin esimerkiksi Jeff Buckley tai Jimmy Somerville parhaimmillaan. Tyylillisesti näillä kolmella ei ole mitään yhteistä. Voimakkain säestävä elementti on maestron oma piano, jonka skaala ulottuu herkästä hyväilystä painostavaan vyörytykseen. Rumpuja, kitaroita, torvia ja jousia käytellään tyylillä ja säästeliäästi. Levyllä vierailevat Lou Reed, Devandra Banhart ja Boy George, joista viimeinen vie potin kotiin kappaleessa You Are My Sister.Tyhjentävä ja järisyttävä kokemus.Teksti: Arttu Tolonen / Nöjesguiden\nTagit: tyyli, piano, teatteri, taide, AIDS, kitara, kirjallisuus, musiikki, jouset, New York


Valiokunnan puheenjohtaja odottaa jo Orpoa talousministeriksi – haluaa hallintarekisterin uuteen käsittelyyn | Hallintarekisteri | HS\nValiokunnan puheenjohtaja odottaa jo Orpoa talousministeriksi – haluaa hallintarekisterin uuteen käsittelyyn\nTalousvaliokunnan puheenjohtaja Kaj Turunen (ps) haluaa tulevan valtiovarainministerin Petteri Orpon (kok) linjaavan näkemyksensä hallintarekisteriin.\nPäivitetty: 16.6.2016 6:39\nKiistelty esitys hallintarekisteristä on juuttunut eduskunnan talousvaliokunnan pöydälle. Valiokunnan puheenjohtaja Kaj Turunen (ps) sanoo, että valiokunta ei ehdi käsitellä lakiehdotusta ennen syksyä.Hänen mukaansa lakiesitys on juuttunut valiokuntaan, koska hallituspuolueet ovat siitä erimielisiä.\n”Esitys on valtiovarainministerin antama ja ministeri vaihtuu. Siksi on syytä saada uuden ministerin linjaus asiaan ja uusi täydentävä esitys eduskuntaan”, sanoo Turunen.Turunen odottaa uudelta valtiovarainministeriltä sellaista täydentävää esitystä, että pörssiomistusten piilottamismahdollisuutta ei enää olisi ollenkaan. Nykyisessä lakiesityksessä sellainen mahdollisuus on.Jos pörssiyhtiö siirtää osakkeidensa hallinnan ulkomaiseen arvopaperikeskukseen, se avaa suomalaisille mahdollisuuden piilottaa suomalainen osakeomistus hallintarekisteriin, nyt käsiteltävä lakiesitys säätää. Nykyisen voimassa olevan lain mukaan hallintarekisteröinti on kielletty suomalaisilta sekä Suomessa että ulkomailla.”Odotan uutta esitystä ilman salailupykälää. Miksi salailu sallittaisiin, kun se nykyisinkin on kielletty”, Turunen ihmettelee.Nyt valtiovarainministeriksi nouseva Petteri Orpo (kok) on entinen sisäministeri. Hallintarekisteriä taas ovat vastustaneet varsinkin poliisit, jotka ovat lausunnoissaan katsoneet hallintarekisteröinnin suosivan ja myös lisäävän rikollisuutta.”Valiokunta ei voi muuttaa esitystä niin paljon, että hallintarekisteröinti ulkomailla jää pois. Siksi tarvitsemme uuden täydentävän esityksen”, Turunen sanoo.Turunen muistuttaa, että kansainvälinen kehitys kulkee koko ajan avoimempaan suuntaan. Viimeksi esiin tulleet paljastukset Panama-papereista ovat käynnistäneet monenlaisia selvityksiä ja nostaneet esiin entistä suurempia vaatimuksia läpinäkyvälle omistamiselle. ”Miksi Suomi nyt sallisi omistusten piilottamisen ulkomaille, kun omistamisen julkisuutta kansainvälisestikin avataan?” Turunen kysyy.Hallintarekisteröinnin sallimista Suomessa suomalaisille ajoi voimakkaasti Finanssialan keskusliitto (FK) taustavoiminaan muun muassa Nordea. Nyt Nordea on joutunut selittelemään Panama-veroneuvontaansa kevään paljastusten jälkeen.Kaikki tämä kertoo Turusen mielestä yhteiskunnallisen ilmapiirin nopeasta muutoksesta. Hän uskoo, että tämä ilmapiirin muutos ulottuu koko Euroopan unioniin.”Tehostuva verotietojen vaihto ei korjaa niitä vahinkoja, joita hallintarekisteröinti eli omistusten piilottaminen aiheuttaisi. Eihän ulkomaiden viranomaisilla olisi mitään tietoja kerrottavana, jos suomalaiset saisivat piilottaa omistuksensa hallintarekisteriin ulkomailla”, Turunen sanoo.Turunen ei pelkää sitä, että Suomi joutuisi EU-tuomioistuimeen oman avoimemman kantansa vuoksi. Hänen mukaansa se olisi hyvä asia, sillä Luxemburgin tuomarit joutuisivat ottamaan kantaa avoimuuden ja salailun välillä.Nykyisin kaikki pörssiyhtiöt käyttävät suomalaista arvopaperikeskusta Euroclearia, joka pitää ajantasaista ja julkista luetteloa osakkeenomistajista. Tämän niin sanottu suoran omistuksen malli on sellainen, että sitä kannattaa viedä Eurooppaan, Turunen katsoo.Turusen mukaan hallintarekisterin kannattajatkin ovat sitä mieltä, että suoran omistuksen malli on teknisesti paras ja oikeusvarmin.”On ristiriitaista, että he silti kannattavat hallintarekisteriä”, Turunen sanoo.\nKiistelty esitys hallintarekisteristä on juuttunut eduskunnan talousvaliokunnan pöydälle. Valiokunnan puheenjohtaja Kaj Turunen (ps) sanoo, että valiokunta ei ehdi käsitellä lakiehdotusta ennen syksyä.Hänen mukaansa lakiesitys on juuttunut valiokuntaan, koska hallituspuolueet ovat siitä erimielisiä.”Esitys on valtiovarainministerin antama ja ministeri vaihtuu. Siksi on syytä saada uuden ministerin linjaus asiaan ja uusi täydentävä esitys eduskuntaan”, sanoo Turunen.Turunen odottaa uudelta valtiovarainministeriltä sellaista täydentävää esitystä, että pörssiomistusten piilottamismahdollisuutta ei enää olisi ollenkaan. Nykyisessä lakiesityksessä sellainen mahdollisuus on.Jos pörssiyhtiö siirtää osakkeidensa hallinnan ulkomaiseen arvopaperikeskukseen, se avaa suomalaisille mahdollisuuden piilottaa suomalainen osakeomistus hallintarekisteriin, nyt käsiteltävä lakiesitys säätää. Nykyisen voimassa olevan lain mukaan hallintarekisteröinti on kielletty suomalaisilta sekä Suomessa että ulkomailla.”Odotan uutta esitystä ilman salailupykälää. Miksi salailu sallittaisiin, kun se nykyisinkin on kielletty”, Turunen ihmettelee.Nyt valtiovarainministeriksi nouseva Petteri Orpo (kok) on entinen sisäministeri. Hallintarekisteriä taas ovat vastustaneet varsinkin poliisit, jotka ovat lausunnoissaan katsoneet hallintarekisteröinnin suosivan ja myös lisäävän rikollisuutta.”Valiokunta ei voi muuttaa esitystä niin paljon, että hallintarekisteröinti ulkomailla jää pois. Siksi tarvitsemme uuden täydentävän esityksen”, Turunen sanoo.Turunen muistuttaa, että kansainvälinen kehitys kulkee koko ajan avoimempaan suuntaan. Viimeksi esiin tulleet paljastukset Panama-papereista ovat käynnistäneet monenlaisia selvityksiä ja nostaneet esiin entistä suurempia vaatimuksia läpinäkyvälle omistamiselle. ”Miksi Suomi nyt sallisi omistusten piilottamisen ulkomaille, kun omistamisen julkisuutta kansainvälisestikin avataan?” Turunen kysyy.Hallintarekisteröinnin sallimista Suomessa suomalaisille ajoi voimakkaasti Finanssialan keskusliitto (FK) taustavoiminaan muun muassa Nordea. Nyt Nordea on joutunut selittelemään Panama-veroneuvontaansa kevään paljastusten jälkeen.Kaikki tämä kertoo Turusen mielestä yhteiskunnallisen ilmapiirin nopeasta muutoksesta. Hän uskoo, että tämä ilmapiirin muutos ulottuu koko Euroopan unioniin.”Tehostuva verotietojen vaihto ei korjaa niitä vahinkoja, joita hallintarekisteröinti eli omistusten piilottaminen aiheuttaisi. Eihän ulkomaiden viranomaisilla olisi mitään tietoja kerrottavana, jos suomalaiset saisivat piilottaa omistuksensa hallintarekisteriin ulkomailla”, Turunen sanoo.Turunen ei pelkää sitä, että Suomi joutuisi EU-tuomioistuimeen oman avoimemman kantansa vuoksi. Hänen mukaansa se olisi hyvä asia, sillä Luxemburgin tuomarit joutuisivat ottamaan kantaa avoimuuden ja salailun välillä.Nykyisin kaikki pörssiyhtiöt käyttävät suomalaista arvopaperikeskusta Euroclearia, joka pitää ajantasaista ja julkista luetteloa osakkeenomistajista. Tämän niin sanottu suoran omistuksen malli on sellainen, että sitä kannattaa viedä Eurooppaan, Turunen katsoo.Turusen mukaan hallintarekisterin kannattajatkin ovat sitä mieltä, että suoran omistuksen malli on teknisesti paras ja oikeusvarmin.”On ristiriitaista, että he silti kannattavat hallintarekisteriä”, Turunen sanoo.


Peten, Pimun ja Pihkan poimintoja: 2016\nJa vielä vähän näyttelykuulumisia :)\nKatsotaas sitten, josko reippaana tyttönä jaksaisin kirjoitella kehäkuulumiset loppuun ennen kuin niitä kertyy taas kovasti lisää :)\nAloitetaan Tampereen ryhmänäyttelystä, joka oli syyskuussa 2015. Mukana menossa olivat omat kasvatit Tåtå (Dreampepper's Born To Be Special) ja Hertta (Dreampepper's As Perfect As I Am). Minä idioottiparkana vein Hertan aivan liian lyhyessä karvassa kehään ja kiitoksena siitä sain neidille toisen H:n. Positiivisena merkkinä kuitenkin se, että Hertta tällä kertaa toimi oikein hyvin, ei jännittänyt ja tykkäsi esiintyä. Tåtå taas repäisi ja ensimmäistä kertaa sijoittui PU-luokassa, tällä kertaa neljänneksi. Samalla hää sai vara-SERTin.\nHienot lapset! <3 Kiitos Henna, kun olit matkassa mukana!\nTuomari Enrique Mate Duran arvosteli unelmapippurit seuraavasti:\n"Very sound & nice. Very good size for age. Nice head. Good expression. Very good topline. Body still on the way. Very good coat. Lovely temperament. Good movement & presentation." ERI JUK1 SA PU4 VASERT\n"Rather small girl. Very light head & front. Turn to open hands. Not very solid body. Excellent topline. Well angulated behind. No coat at all. Nice temperament. Good presentation. Movement has to improve." H\nTåtå, Hertta ja tyytyväinen kasvattaja\nTåtå komeilee vara-SERTinsä kanssa :)\nTampereen ryhmänäyttelyn jälkeen suunnattiin Tåtån kanssa kahdestaan Tuulokseen ryhmänäyttelyyn lokakuun alussa. Tuomari Anne Klaas ei ollut kovinkaan paljon Tåtån perään ja herra saikin toistaiseksi ainoan EH-tuloksensa sijoittuen kuitenkin luokassaan toiseksi. Tätä mieltä hän oli Tåtåsta:\n"17 kk vanha. Oikea tyyppi. Hyvä koko. Hyvä, leveä kallo. Hieman kevyt kuono-osa. Hyvä kaulan pituus. Suora selkä. Hyvä hännänkiinnitys. Rintakehä saisi olla vähän syvempi. Reidet saavat vahvistua. Luusto saisi olla vahvempi. Vielä vähän löysät ranteet. Hyvä karvanlaatu ja temperamentti. Liikkuu reippaasti, vähän ahtaasti takaa, suorasti edestä." EH JUK2\nTammikuussa suuntasimme muutaman vuoden tauon jälkeen Parkanon ryhmänäyttely. Näyttely tarjosi mitä mielettömimmän tuloksen ja vielä näin neljän kuukauden tauonkin jälkeen tuo hymyn huulille. Näyttelyssä mukana oli Pihka, josta tuomari ei tällä kertaa löytänyt melkeinpä mitään hyvää. Pihka saikin elämänsä ensimmäisen H:n. Tåtå taas pamautti potin lähes kokonaan kotiin - herra voitti luokkansa, sai SA:n, oli PU1 ja VSP!!!!!!!!!!!!! Oli siinä ymmärrys vähän hukassa kun tämän upean miehen kanssa kehässä oltiin ja se ensimmäinen oman kasvatin suomalainen SERT käteen iskettiin! Käsittämätön fiilis ja vieläkin tästä niin onnellinen :)\nTuomarina näyttelyssä oli Marjatta Pylvänäinen-Suorsa ja hän antoikin pitkät arvostelut koirista. Mitään hehkutusta ne eivät kuitenkaan ole :D\n"Ikäisekseen riittäväluustoinen uros, joka vielä hieman pentumainen. Hyvät pään mittasuhteet. Tummat silmät. Hieman leveäasentoiset korvat. Tasapainoinen ylälinja. Pitkä häntä. Riittävä runko. Hyvin kulmautunut . Leveät etuliikkeet. Hyvät taka- ja sivuliikkeet. Hyvä karvanlaatu, mutta kovin lyhyt tänään." ERI NUK1 SA PU1 SERT VSP\n"Hyvät mittasuhteet. Riittävä luusto. Oikeapiirteinen kevyt pää. Hyvät silmät ja korvat. Riittävä kaula. Korostunut lantio. Oikea-asentoinen häntä. Kapea runko. Riittävästi kulmautunut. Oikea karvanlaatu, mutta tänään aivan liian niukassa karvapeitteessä. Liikkeessä takaraajat jäävät rungon alle ja selkä köyristyy. Tänään aivan liian laihassa kunnossa." H\nTåtå valmistautumassa näyttelyyn :)\nPikkumiehen hyvää esiintymistä\nParkanon ryhmiksen jälkeen palattiin taas maanpinnalle, kun käytiin huhtikuussa Vaasan KV-näyttelyssä. Eihän se nyt huonosti mennyt, ERI saatiin kuitenkin :D Luokassaan Tåtå sijoittui neljänneksi. Mukana menossa oli myös ihanainen Hartsa, joka sai myös ERIn valioluokasta.\nTuomari Ann-Christine Johansson arvosteli Tåtån kutakuinkin näin:\n"Mycket bra proportioner. Bra huvud och uttryckt men ngt brett ansatta öron. Ntms (ei saa selvää tosta edellisestä) hals, mycket bra kors och svans-ansättning, bra kropp men kort bröstkorg. Bra vinklar, bra rörelser, ntms (?????) pälskvalitet." ERI JUK4\nHartsa huilaa <3\nHuh, viimeisenä vaan ei vähäisimpänä on vielä Mynämäen näyttely. Keli oli vuoden ensimmäisessä ulkonäyttelyssä mitä kamalin, vettä tuli taivaan täydeltä koko päivän. Mulla oli onneksi apuna ihanainen Kirsi-Marja, niin saatiin vikkelästi teltat pystyyn ja päästiin edes silloin tällöin sateen suojaan. Mukana matkassa olivat Tåtå, Pihka ja Hertta, mutta Hertan turkki oli päässyt niin yli, että neidin päätin jättää viemättä kehään - kolmatta H:ta en sille halua, koska kyseessä kuitenkin kaunis tyttö, jonka turkkia tämä kasvattaja ei vain osaa pyörittää..\nJoka tapauksessa päivästä kuoriutui mahtava! Pihka esiintyi kamalassa vesisateessa oikeinkin hyvin ja sai edellisen H:nsa jälkeen ERI:n. Isossa avoimen luokassa hän ei kuitenkaan sen paremmin pärjännyt, mutta tähänkin oli tyytyväinen - ei se H näytä hyvältä viimeisenä tuloksena ;) Tåtå taas näytti taas mielettömiä puoliaan - vaikka mukana oli suuri määrä upeita valioita ja veteraaneja (jotka myös monen maan valioita), sijoittui hän käsittämättömän upeasti PU2:ksi!!!! Olin kyllä aikalailla suu auki. Tuomari tulikin vielä kehän jälkeen sanomaan, että "You have a really nice dog". Aika hienoa :) Näin ollen Tåtå siis nappasi jo toisen SERT:nsä ja tämän kasvattajan pienen pieni varovainen toiveikkuus ekasta omasta kasvattivaliosta alkoi heräilemään - katsotaan mitä kesä tai tulevat vuodet tuovat tullessaan :D\nTuomarina ollut Zilnik Zeljko Kroatiasta ei tainnut olla vesisateen fani ja arvostelikin koirat hyvin lyhyesti ja ytimekkäästi:\n"Very typical. Good proportions. Correct colour. Good pigmentation. Coat excellent. When move, free & typical." ERI AVK1 SA PU2 SERT\n"Good proportions. Correct head & backline. Free move." ERI\nTelttatunnelmia: Kynitty Hertta Kirsi-Marjan kanssa\nKolme märkää narttua :D\nHymy huulilla SERT-voittajan kanssa\nKaikenlaisia tuloksia taas takana, eiköhän näiden kanssa oo taas hyvä jatkaa eteenpäin :) Lisää muita kuulumisia toivottavasti piakkoin! Pentulaatikkoonkin on toivottavasti tulossa vipinää heinäkuussa, tästä tarkemmin hyvin pian! (tai siihen ainakin pyrin..) Kannustetaanhan Suomi huomenna mestaruuteen!!! :)\nLähettänyt Mari klo 10.16 3 kommenttia:


Kepsakkaa elämää: Uusi haaste -> Miesten maailma\nUusi haaste -> Miesten maailma\nMiesten maailma oli siis haasteena. Itsellä on tällä hetkellä suurin haaste saada askarreltua. Nyt on menossa elämässä sellainen vaihe, ettei aikaa meinaa vain riittää niin millään. Sillä tässä haasteessa syntyi itseltä pikakortti, helppojen valmiiden aihioiden ansiosta. Toivottavasti kala syö hyvin. ;)\nLähettänyt Kaisuli klo 22:26\nTunnisteet: Leikekuva, Miehille/pojille, Paperiaskarteluhaaste


Porarinkatu 2 F F\nSeesteinen kulmahuoneisto ilahduttaa valoisuudellaan ja aurinkoisella lounaisparvekkeellaan. Isot peilikaapistot tuovat tilan tuntua eteiskäytävään ja käytännöllinen pohjaratkaisu helpottaa sisustamista.\nPorarinkatu 2 sijaitsee aivan Leppävaaran kainalossa, palveluiden ja loistavien kulkuyhteyksien tuntumassa. Lähistöllä on useita päiväkoteja, kouluja sekä mm. toisen asteen ammatillinen erityisoppilaitos ja erityisopetuksen kehittämiskeskus eli Keskuspuiston ammattiopisto. Porarinkatu 2:n vierestä kulkeva Kehä I sukeltaa korttelin viereltä pitkään Mestarintunneliin, eikä liikenne häiritse asumista. Liikenneyhteydet löydät HSL:n Reittioppaasta »\nPorarinkatu 2 F, Espoo, Leppävaara